10 pitanja o stanovima i stanovanju\nNovember 15, 2015 kogradigrad\nPolitika Magazinu, 8. novembar 2015.\nDa li veća solidarnost povećava šanse da se dođe do krova nad glavom?\nSvi da se okuće\nSocijalnih stanova u Srbiji ima premalo, a troškovi stanovanja u njima su visoki. – Premalo projekata za najsiromašnije i to uglavnom od stranih donatora. – Mesečni izdaci za manje stanove ne bi smeli da iznose više od 15 procenata prosečnog prihoda domaćinstva\nŠta su najčešći stambeni problemi u Srbiji? Prinudna iseljavanja, održavanje i upravljanje zgradama, cene komunalnih usluga, podstanari i njihova (ne)organizovanost. U poslednje vreme jačaju organizacije koje pokušavaju da zaštite stanare i prošire njihova prava, a javljaju se i inicijative i predlozi kakao da se kroz udruženja i stambene zadruge više i jeftinije gradi za sve one koji nisu u stanju da reše svoje stambeno pitanje na tržištu.\nJedan od skupova na kojem su dominirala ova pitanja održan je od 22. do 24. oktobra 2015. u beogradskom kulturnom centru “Reks” na inicijativu organizacija “Ko gradi grad” i “Učitelj neznalica” koji je okupio petnaestak udruženja koje se, svako na svoj način, bavi ovim problemom. Da bi se prevazišao dosadašnji princip “svako za sebe”, na samom skupu su preduzete zajedničke akcije solidarnosti i dogovorena dalja saradnja. Naši sagovornici bili su organizatori skupa „Takozvano stambeno pitanje” Ana Džokić, Ana Vilenica, Noa Treister, Ivan Zlatić, Tadej Kurepa i Marko Aksentijević.\nKakvi su problemi stanarima u socijalnim stanovima ako su već nekako došli do krova nad glavom?\nNakon raspada socijalističkog sistema stanogradnje, izgradnja stanova dostupnih neprivilegovanim delovima društva ne spada u prioritete ni jedne vlasti u Srbiji u poslednjih dvadeset pet godina. Bilo je nekoliko jednokratnih investicija, uglavnom u Beogradu, koje su pre svega pokrenute zbog oporavka domaće građevinske industrije. Realizovano je i nekoliko ad hok projekata koji su po pravilu pokrenuti na inicijativu stranih donatora. Sem što socijalnih stanova u Srbiji ima premalo, troškovi stanovanja u njima su tako visoki da ljudi koji žive od socijalne pomoći nisu u mogućnosti da istovremeno plaćaju obaveze u socijalnim stanovima i da prežive. Na skupu „Takozvano stambeno pitanje” smo od stanara iz naselja Kamendin u Zemun polju saznali da su cene komunalija u socijalnim stanovima tako visoke da obesmišljavaju sam koncept socijalnog stanovanja.\nA samački hoteli koji su bili vrlo česti i popularan vid stanovanja?\nSamački hoteli i slični smeštajni objekti bili su nekada uobičajen način na koji su velika preduzeća privremeno rešavala stanovanje radnika iz drugih gradova, dok ne budu u prilici da im dodele društvene stanove na trajno korišćenje. U privatizaciji društvenih stanova početkom devedesetih stanarima samačkih hotela nije bilo dozvoljeno da otkupe stanove u kojima su živeli, a nakon 2000. godine država je, prilikom privatizacija, prodala većinu samačkih hotela zajedno sa ostalom imovinom preduzeća. Ta preduzeća su danas ili u privatnom vlasništvu, ili u stečaju, a radnici i njihove porodice godinama žive pod svakodnevnom pretnjom prinudnog iseljenja, jer vlasnici i stečajni upravnici uglavnom planiraju da ove objekte prodaju.\nU samačkim hotelima „Trudbenika“ i „Dvadesetprvog maja“ u Beogradu svedoci smo izrazito neljudskog postupanja prema stanarima samačkih hotela, kojima se isključuju struja i voda da bi sami napustili objekte. Mi smo sa skupa potpisali apel opštini Rakovica i Agenciji za privatizaciju da smesta omoguće da se stanarima samačkog hotela “Dvadesetprvog maja” uključe struja i voda, koji su im isključeni oktobra prošle godine, jer će u protivnom stanari provesti drugu zimu za redom bez osnovnih uslova za život.\nImaju li kućni saveti ulogu kakva se očekuje, čime se najčešće bave i koji su kućni saveti najorganizovaniji?\nSkupštne stanara danas su uglavnom neoperativne. Održavanje stambenog fonda koji je u socijalizmu bio organizovan na principima solidarnosti danas je postalo individualna odgovornost vlasnika pojedinačnih stanova, a oni koji su devedesetih za male pare otkupili stanove koje su koristili dobili su velike probleme. Ovaj oblik sistematske individualizacije doveo je do međusobnog otuđenja i odsustva solidarnosti među stanarima. Kao rešenje nagomilanih problema danas se nudi prepuštanje upravljanja zgradama profesionalnim zastupnicima, što doprinosi daljoj atomizaciji stanara i definitivno je mnogo skuplje.\nU poslednje vreme sve više je samoorganizovanih grupa koje su kroz različite oblike udruživanja stanara i organizovanja započeli manje ili više uspešne borbe za održivo stanovanje. U pitanju su, na primer, Udruženje predsednika skupština stanara iz Niša koji su se organizovali oko komunalnih problema, pre svega visine cene grejanja u Nišu i Inicijativa za udruživanje skupštine stanara iz Novog Sada koja je nastala iz projekta „Lokalne politike i urbana samouprava” na naselju Detelinara.\nRačuni predstavljaju opterećenje za budžet osiromašenih ljudi, gde je stanje najurgentnije?\nStanje je najurgentnije tamo gde je najveća nezaposlenost, tako da ne treba da čudi što je pobuna građana protiv visokih računa najviše uzela maha u Nišu. Jug Srbije je najžešće pogođen propadanjem industrije u procesu privatizacije, a Niš je kao najveća urbana sredina na jugu postao najveće žarište nezaposlenosti, siromaštva i bezizlaza.\nKako je u Nišu udruženje preraslo u pokret i počelo da se bavi drugim vidovima zaštite građana? Šta se o tome moglo čuti na tribini u Reksu?\nDanas je jasno da je ekonomski položaj većine građana Srbije posledica upravo politike tranzicije i privatizacije, a ne grešaka i korupcije u njenom sprovođenju. U takvoj situaciji, kada se pojavi neka vaninstitucionalna grupa koja uspe da se organizuje i reši svoj problem, građani joj se priključuju sa poverenjem da će kroz širi front izvršiti pritisak na institucije i po drugim pitanjima. Pokret stanara u Nišu koji je nastao zbog visokih cena grejanja odlučio je da proširi svoju delatnost na druge probleme lokalne zajednice i otvorio vrata za sve građane Niša, a građani su u ovom pokretu prepoznali ozbiljnu društvenu instituciju oko koje ima smisla okupiti se i širiti je.\nKako je nastao takozvani fenomen „prazne stolice” u rešavanju stambenih problema građana?\nNedavno izvojevana „prazna stolica” u Javno Komunalnom Preduzeću „Gradska toplana Niš” rezultat je borbe pokreta stanara i njihovih pregovora sa lokalnom samoupravom. To rešenje predstavlja institucionalizaciju mesta i uloge pokreta stanara u kontroli rada JKP. Pristup informacijama od javnog značaja nije efikasan način da građani steknu uvid u politiku javnih preduzeća, jer im ne omogućava da razumeju pozadinu donetih odluka i da blagovremeno reaguju protiv štetnih odluka. „Prazna stolica” je mnogo efikasnije rešenje za uspostavljanje transparentnosti rada javnih preduzeća i bilo bi dobro ako bi se ono uspostavilo kao pravilo u celoj Srbiji.\nKakva je uloga mesnih zajednica u rešavanju komunalnih problema?\nTokom devedesetih godina celokupni sistem društvenog samoupravljanja je doživeo slom, te sa njim i komunalni sistem upravljanja koji je uključivao i mesne zajednice. Danas su mesne zajednice servis aktuelnih vladajućih patijskih struktura koje koriste ovu lokalnu instancu za uvežbavanje novog partijskog kadra i blokiranje komunikacije između građana i viših instanci vlasti.\nMesne zajednice danas ne vrše ni osnovnu funkciju prostornog servisa za lokalne inicijative građana, što potvrđuju predstavnici inicijativa koje su pokušale da od mesne zajednice dobiju prostor za svoje sastanke ili zborove građana. Prostorije koje bi trebale primarno da budu na raspolaganju stanarima okolnih zgrada okupirane su aktivnostima političkih partija i lokalnih partijskih predstavnika.\nKako deluju udruženja koja se bave pre svega stambenim kreditima i šta ona poručuju?\nSuština problema građana koji su početkom ekonomske krize uzeli stambene kredite, i to ne samo u „švajcarcima” (kojih je oko 21.000), uglavnom je ostao nejasan i nepoznat onima koji nisu u njihovoj koži. Udruženje bankovnih klijenata „Efektiva”, protestvovalo je masovno već više puta i vodi više hiljada pravnih procesa sa ciljem da se građani zaštite od bankarskog monopola, to jest banaka koje kroz nejasne uslove kreditiranja određuju ljudske sudbine. Dublja poruka je da su krediti zamka iz koje je teško izvući se, i da je na kraju krajeva bolje biti i podstanar nego živeti sa kreditnom omčom oko vrata.\nKakvi su danas podstanarski problemi?\nI kod zakupa stana su ekonomski problemi najveći. No specifičnost podstanarskih problema je u neregulisanosti odnosa između stanodavca i zakupca, kao iznenadno povećanje kirije, kratki otkazni rokovi, neprijavljena adresa stanovanja i narušavanje privatnosti. Ovo polje je zapravo zakonski uređeno ali se zakon ne primenjuje. Zakon o stanovanju predviđa otkazni rok od minimum 90 dana ali je on u praksi daleko kraći. Veoma mali broj podstanara ima potpisan ugovor, a kada imaju tu mogućnost na njih se po pravilu u celosti prebacuje teret poreza od 20 odsto. Država ovako gubi milione evra, a podstanari svoja prava. Važno je naglasiti da neuređeni odnosi neretko idu i na štetu stanodavaca koji imaju problema sa nesavesnim zakupcima.\nNa samom skupu u Reksu smo se bavili mogućnostima podstanarskog organizovanja koje gotovo da ne postoji u Srbiji, iako podstanari predstavljaju ozbiljnu ljudsku i ekonomsku silu koja godišnje izdvaja stotine miliona evra samo za zakup stanova. Da li zbog individualne prirode odnosa između stanodavca i zakupca ili zbog vere podstanara da neće večno živeti u iznajmljenim stanovima, borba za prava podstanara je slabo načeta i nadamo se da ćemo u narednom periodu uspeti da okupimo ljude koji su zainteresovani za njen ishod.\nŠta znači projekat „Pametnija zgrada”?\nInicijativu je krajem 2012. pokrenula platforma Ko gradi grad, a trenutno je u njen rad uključeno dvadesetak ljudi različitih profila sa prvenstveno egzistencijalnim i profesionalnim motivacijama. Pristup koji nudi „Pametnija zgrada” želi da prevaziđe model u kome se svako za sebe snalazi sam na tržištu i da iznađe novi model kolektivne stanogradnje zasnovan na saradnji i solidarnosti. „Pametnija zgrada” želi da ponudi način rešavana stambenog pitanja svima onima koji nisu u mogućnosti da se skuće na tržištu. Sam projekat je zasnovan na visokoj energetskoj efikasnosti (tako je jedino moguće ostvariti finansijski prostor za ulaganje u gradnju, umesto u račun za grejanje) i principu „uradimo zajedno”. Jedan od važnih principa „Pametnije zgrade” jeste pristupačna cena, to jest mesečni izdaci, koji za stan od četrdesetak kvadrata ne bi smeli da iznose više od 15 odsto prosečnog prihoda domaćinstva, što je oko 80 evra za stan i komunalije.\nZa ovaj poduhvat stanogradnje, prema našim uvidima, najbolji način bi bio udruživanje kroz nove stambene zadruge. Stambene zadruge su u Srbiji bile prisutne i pre jednog veka, ali su u poslednjih dvadesetak godina „skliznule” u tržišne vode. „Pametnija zgrada” radi na osmišljavanju zadruge za 21. vek – kroz preispitivanje sistema individualnog vlasništva i profita.\nTrenutno se radi na pronalaženju adekvatne lokacije za realizaciju prve zgrade, kaže Ana Džokić iz inicijative „Ko gradi grad” i dodaje:\n–Pred nama su dva puta, jedan je onaj za koji je potrebno da neka od beogradskih opština, Grad ili država prepoznaju značaj ovakvog modela stanogradnje i zemljište ponude na upotrebu pod povoljnim uslovima, a drugi je onaj gde se zemljište po niskoj ceni nalazi kroz direktnu saradnju ili kupovinu od pojedinaca. Inicijativa ima svoje redovne sastanke i u radu mogu da učestvuju svi zainteresovani. Kada model bude zreo za realizaciju nadamo se da će se priključiti svi oni koji prepoznaju ovaj pristup kao moguće rešenje svog stambenog pitanja.\n(u razgovoru sa novinarom Politike Dragoljubom Stevanovićem)


Ranjavanje I Srpsko Nacionalno Vece | Institute for War and Peace Reporting\nRanjavanje I Srpsko Nacionalno Vece\nRanjavanjem Momcila Trajkovica u nedelju potvrdjen je znacaj nedavno osnovanog Srpskog nacionalnog veca za preostale Srbe sa Kosova.\nTuesday, 17 May, 2005\nUkoliko je Momcilu Trajkovicu bila potrebna potvrda vaznosti novoformiranog Srpskog nacionalnog veca za Kosovo i Metohiju za preostale Srbe koji zive u pokrajini, on ju je dobio ranjavanjem u nogu u nedelju uvece ispred kucnih vrata.\nLider Srpskog pokreta otpora (SPO) i novopostavljeni predsednik Izvrsnog odbora Srpskog nacionalnog veca, sada stanuje kod prijatelja u Caglavici, srpskoj enklavi, koja se nalazi izvan Pristine, zajedno sa dvadesetdevetogodisnjim sinom Aleksandrom. Metak je zaglavljen ispod kolena desne noge i morace da se otklani operacijom.\nIako jos potresen ranjavanjem, on je ipak odlucan da nastavi da se bori za prava Srba da ostanu na Kosovu. "Ovaj napad predstavlja napad na sve Srbe koji su ostali na Kosovu, a ne samo na mene", izjavio je on za IWPR. "Etnicko ciscenje se nastavlja, ali to sada cine Albanci. Situacija je van kontrole, ipak multi-nacionalno Kosovo mora opstati."\nU svetlu ovog dogadjaja, Srpsko nacionalno vece izdalo je saopstenje kojim se opisuje napad. Izvela su ga dva coveka koja su govorila albanski, a Trajkovic je dopuzao do telefona da bi pozvao KFOR da mu pomogne.\nU ovom saopstenju Trajkovic je opisan kao "najistaknutiji politicki protivnik Milosevica i terorizma etnickih Albanaca".\nIako je osamdesetih godina Trajkovic pomogao Milosevicu da se, sluzeci se nemirima na Kosovu, domogne vlasti u Srbiji, i u pocetku bio protiv autonomnosti Kosova, on se okrenuo protiv jugoslovenskog predsednika kada je sagledao dugorocne posledice njegove politike po kosovske Srbe.\nTrajkovic je uspostavio Srpski pokret otpora kao politicku alternativu umerenih Srba i pokrenuo medjusrpski dijalog na Kosovu za uspostavljanje drugog, razlicitog stava Srba prema pokrajini. On je putovao u Ameriku i Francusku da bi promovisao svoje ideje pre eskalacije nasilja u februaru 1998.godine.\nPo prestanku NATO bombardovanja i povlacenja jugoslovenske armije sa Kosova, Trajkovic je ostao na Kosovu i 24.oktobra se pridruzio ostalim istaknutim kosovskim Srbima koji su u manastiru Gracanica formirali Srpsko nacionalno vece.\nU toku osnivacke sednice, Trajkovic je rekao: "Kosovskim Srbijma su potrebne vodje koje zive kao njihov narod, a ne marionete koje slepo slede ono sto im se kaze." Stavise, praveci aluziju na Milosevicevu neuspesnu politiku, on je dodao da je doslo vreme da "Kosovski Srbi sami preuzmu svoju politicku sudbinu".\nSudeci po nekim optimisticnim medjunarodnim procenama, nekih 100 hiljada Srba ostalo je na Kosovu, vecinom u malim enklavama ili skrivajuci se u svojim domovima od neprijateljski nastrojenih Albanaca.\nProcenjen broj od 100 hiljada Srba u pokrajini je verovatno visok, posto Srbi svakodnevno napustaju Kosovo usled sistematskog zastrasivanja od strane Albanaca. Nedelju dana pre ranjavanja Trajkovic je bio zrtva provalne kradje, a Kosovski Telekom, koji sada vode Albanci, isljucio je obe telefonske linije u kancelarijama njegovog poljoprivrednog preduzeca.\nObicni Srbi su obeshrabreni cinjenicom da srpski clanovi kosovskog Prelaznog izvrsnog veca, narocito predsednik Zoran Andjelkovic, vise ne zive za stalno na Kosovu. Ove licnosti, za koje se smatra da su bliske Beogradu, sada povremeno posecuju Kosovo.\n"Lako je Milosevicu da donosi odluke koje se nas ticu, kada ga nije briga sta ce se desiti nama i nasim porodicama", kaze jedan Srbin koji je iz Pristine pobegao u Caglavicu, srpsku enklavu, i koji je molio da ostane anoniman. On je iza sebe ostavio svoj stan, a zenu i decu je poslao kod rodjaka u Srbiju.\n"Nijedan od Milosevicevih "kurira" nije dosao da nas obidje, da ne pominjemo pomoc. Kako onda mozemo biti za njega?", kaze on. "Ukoliko on nije u stanju da resi nas problem, mozda moze neko drugi, neko sa kojim bi svet zeleo da razgovara i cuje nase probleme."\nSrpsko nacionalno vece predvodi biskup rasko-prizrenski Artemije Radosavljevic koji se nada da ce ono predstavljati glas preostalih kosovskih Srba, nezavisnih od Beograda. Miloseviceva Socijalisticka partija Srbije (SPS) je optuzila Trajkovica da je sam sebi naneo ranu u pokusaju da izazove publicitet.\nPetar Jeknic je nezavisni novinar iz Beograda.


Čeka se novi kupac za Livnicu iz Topole\nStečaj proglašen 28. jula, a licitacija bi trebalo da se obavi oko 20. novembra\nU „Livnici” iz Topole proglašen je stečaj 28. jula, postavljen je stečajni zastupnik, svi radnici uzeli su socijalni program, a njih 70 nastavilo je da radi. Stečajni zastupnik ima rok od 100 dana od stečaja da izvrši novu procenu firme, koja će zatim biti prodata onome ko najviše plati. Mada je deo radnika „Livnice”, burno ragujući na stečaj, tražio da fabrika bude data pod zakup do prodaje, u opštini kategorički odbijaju ovu opciju.\nDragan Jovanović, predsednik Skupštine opštine Topola, kaže da za kupovinu „Livnice“ ima više zainteresovanih, zbog čega je besmisleno bilo kome je davati u zakup na godinu dana.\n- Ideja je da se sada, nakon stečaja, nastavi proizvodnja i da 60 do 70 radnika rade na osnovu ugovora koje fabrika ima sa kooperantima. Dogovor je da „držimo” proizvodnju do prodaje, ali tako da fabrika računovodstveno bude na nuli, odnosno da ne pravi gubitke. Mora da plaća radnike, komunalije, izvršava sve obaveze. U roku od 100 dana, prema potpisanom protokolu sa Ministarstvom privrede, biće održana prva licitacija. Već ima zainteresovanih za kupovinu. Oni su iz Topole, zatim je tu jedan akcijski fond iz Nemačke, ima potencijalnih kupaca i iz Švajcarske, nabraja Jovanović.\nČelnim ljudima Topole sada je najbitnije da se „Livnica“ proda što skuplje. Licitacija će biti zakazana između 20. novembra i prvog decembra. Ta prva licitacija biće sa početnom cenom koja iznosi 60 odsto od procenjene vrednosti.\n- Ja znam da su radnici zbunjeni, znam da se oni plaše da će pare od socijalnog programa, pet do šest hiljada evra, brzo da odu. Znam i da neki ljudi sada pokušavaju da iskoriste radnike za postizanje svojih ciljeva, ali ponavljam - davanje u zakup nije rešenje, poručuje Jovanović.\nSvih 118 zaposlenih u „Livnici” Topola izabralo je otpremnine, 200 evra po godini staža. Za realizaciju socijalnog programa Vlada Srbije obezbedila je 52 miliona dinara.


Cineplexx Promenada – Operski i baletski spektakl na velikom platnu – Explore Novi Sad\nHomeExplore vestiCineplexx Promenada – Operski i baletski spektakl na velikom platnu\nSezonu opera i baleta otvoriće 31. oktobra u 17h opera “Leteći Holanđanin”. Fransoa Žirard, čija je mistična, krvlju natopljena vizija Vagnerovog ,,Parsifala” poslata jedna od umetničkih vrhunaca proteklih Metovih sezona, ovaj put se okreće drugom Vagnerovom remek-delu, ,,Leteći Holanđanin”, kojim diriguje Valeri Gergiev. Prvi put u Metu, Sir Brajan Terfel tumači ulogu misterioznog Holanđanina, osuđenog da zauvijek luta morima. Anja Kampe je odana Senta čija ga ljubav može osloboditi. Budući da je Senta opsednuta portretom legendarnog moreplovca, pozornica Meta pretvorena je u kolosalno ulje na platnu. Franc Josef Selig tumači ulogu Sentinog oca Dalanda, Sergej Skorokhodov nastupa u ulozi lovca Erika, David Portilo tumači ulogu Kormilara, a Mihoko Fujimura Sentinu dadilju Meri.\n22. novembra biće prikazan balet “Dama s kamelijama”. Boljšoj je udahnuo novi život ovom tragičnom remek delu i Šopenovoj izvanrednoj muzici. „Dama s kamelijama“ predstavlja skup emotivnih i dramatičnih momenata koje na scenu može izneti samo baletska trupa Boljšoj teatra. Prema Financial Times-u, „Ovaj karakteristični balet je konačno pronašao trupu ravnopravnu izazovima koje postavlja igračima“.\nPred praznike, 6. decembra, omiljena božićna priča ,,Krcko Oraščić” povešće publiku svih uzrasta na magično putovanje kroz čarobni svet Hofmanove bajke.


SNSD – Crnadak: Narod će se šokirati kada vidi koliko je vlast pljačkala RS – Haber.ba\nSNSD – Crnadak: Narod će se šokirati kada vidi koliko je vlast pljačkala RS\nNarod Republike Srpske (RS) bit će šokiran kada svima bude jasno i izađe u javnost kako je brutalno vladajuća koalicija pljačkala građane i RS – ustvrdio je danas Igor Crnadak, generalni sekretar Partije demokratskog progresa (PDP).\nIgor Crnadak (Foto: Arhiva)\nOsvrćući se na otvorena pisma smijenjenog direktora Uprave za geodetske i imovinskopravne poslove RS-a Tihomira Gligorića, u kojima pita predsjednika RS-a i SNSD-a Milorada Dodika zašto je dozvolio da u nekim od afera pobijedi zemljišna mafija, Crnadak je na pres-konferenciji u Banjoj Luci rekao da ta pisma „dokazuju da je Geodetska uprava u rukama kriminalaca”.\nI pisma bivše šefice Odsjeka za imovinskopravne poslove Grada Banja Luka Milanke Zec-Višnjić, dostavljena Specijalnom tužilaštvu RS-a, u kojima je, kako je rekao, iznijela niz ozbiljnih optužbe na račun gradonačelnika Banje Luke Slobodana Gavranovića, u slučaju zamjene zemljišta Poljoprivredne škole vrijedne desetine miliona maraka, predstavljaju “najdirektniji dokaz da su institucije RS-a u funkciji SNSD-a i njihovih tajkuna”.\n-Ovo je nešto što PDP i druge opozicione stranke već odavno govore, ali se pali crvena lapica za alarm tek sada, jer ove tvrdnje dobijaju potvrde od ljudi koji su bili vrlo visoko pozicionirani u strukturama vlasti. I bez obzira na to šta su motivi i okolnosti zbog kojih su Gligorić i Zec odlučili da ove stvari iznesu u javnost, to je previše ozbiljno da se ne bi dobio jasan odgovor i javnosti stavilo na uvid šta je tačno, a ako je tačno, ko će za to da odgovara – rekao je Crnadak.\nOn kaže da su ove osobe javno rekle takve stvari, a da se tek može zamisliti kakve su informacije koje se daju iza kamera.\n-Polako se slaže jedan mozaik ogromnog kriminala u strukturama vlasti – tvrdi Crnadak.\nKomentirajući informaciju o odluci Okružnog privrednog suda u Bijeljini kojom je RS, odnosno Fabrici “Birač” naloženo da isplati 154 miliona KM “AB Ukio Bankas” Litvanija, Crnadak kaže da to “pokazuje još jednom kolike su razmjere kriminala” u “Birču” .\n-I to državnog kriminala, jer ovolika pljačka, učinjena na ovakav način ne bi mogla biti izvedena da nisu postojali ljudi u institucijama RS-a koji su radili za kriminalce – ustvrdio je.\nI dok Vlada RS-a, kaže, “goni” nekakve Litvance, koji su joj nedostupni, neki od njih se slobodno šetaju Banjom Lukom te je naveo primjer Edvinasa Navickasa, bivšeg direktora Balkan Investment Banke.\n-Navickas je imao ulogu u uništavanju Balkan banke koju je trebalo ispitati, postaviti određena pitanja, ali kao što smo vidjeli iz nekih medija, on je jučer slobodno štetao Banjom Lukom i niko mu nije postavio nijedno pitanje – rekao je Crnadak i konstatirao da se to nije desilo jer “vlast RS-a i Litvanci igraju u istom timu”.\nGeneralni sekretar PDP-a je zaključio da se nakon svih ovih slučajeva pokazuje da će nova vlast u RS-u morati da “povede najveću borbu još od završetka rata”.\n-Bit će to borba u kojoj će biti samo jedan pobjednik – ili narod ili mafija i kriminalci koji su se infiltrirali u institucije RS-a – rekao je Crnadak.\nNaveo je i da nije tačno da u redovima opozicije u RS-u ne postoje ljudi koji su spremni da se “suprotstave kriminalcima u strukturama vlasti i pljački naroda”.\n-Neće biti opraštanja i ko god je pljačkao ovaj narod, za to će odgovarati – rekao je generalni sekretar PDP-a.\nTeme:Igor Crnadak, narod, PDP, pljačkati, Republika Srpska, šokirati, vlast


Lokalna uprava i Svjetska banka zajedno do novih investitora | Palelive.com\nPočetna Regija Foča Lokalna uprava i Svjetska banka zajedno do novih investitora\nLokalna uprava i Svjetska banka zajedno do novih investitora\nFOČA – U Foči je danas ozvaničen početak sprovođenja Projekta privlačenja investicija i poboljšanja poslovnog okruženja na lokalnom nivou /LIFE/, koji sprovodi Međunarodna finansijska korporacija /IFC/, članica grupacije Svjetske banke, u saradnji sa britanskom Ambasadom u BiH.\nIz Međunarodne finansijske korporacije navode da će ovim projektom opština Foča dobiti usaglašen registar administrativnih postupaka, koji će olakšati rad zaposlenim, smanjiti troškove poslovanja privrednicima, te ubrzati proces izdavanja saglasnosti i uvjerenja.\nPoseban akcenat biće stavljen na unapređenje poslova u Odjeljenju za prostorno uređenje i stambeno-komunalne poslove, odnosno postupaka u vezi sa izdavanjem građevinskih dozvola, uspostavljanjem jednošalterskog sistema rada.\nU praksi će to značiti da investitor na jednom mjestu predaje zahtjev i osnovnu dokumentaciju u vezi sa samim projektom i lokacijom, a nakon toga opštinska administracija postupak sprovodi po službenoj dužnosti, te u ime podnosioca zahtjeva pribavlja saglasnosti različitih službi nadležnih za pojedine segmente postupka i na taj način znatno rasterećuje investitora.\nKruna aktivnosti u okviru ovog projekta biće uspostavljanje sistema evidencije investitora, te izrada investicionog profila opštine Foča koji će navesti konkretne investicione prilike i objediniti sve informacije potrebne investitorima, uključujući skice lokacije, potencijale i konkurentske prednosti, te kakvu podršku lokalne zajednice investitor može da očekuje u procesu realizacije investicije.\nMenadžer Projekat Ruvejda Aliefendić kaže da je Foča jedna od osam opština sa kojima sarađuju u trećem krugu projekta.\n„Ovo znači okretanje opštine privredi i privrednicima, povećanje transparentnosti, dalji rad na smanjenju vremena i papirologije. Dosadašnji efekti na drugim mjestima su pokazali značajne pomake – smanjenje troškova i vremena koje je privrednicima potrebno, jer uvođenjem novog registra unaprijed se vidi šta investitora očekuje u opštini“, rekla je Aliefendićeva.\nNačelnik opštine Foča Radisav Mašić istakao je da se ovim projektom pojednostavljuju i pojeftinjuju procedure za investitore.\n„Naša služba će za investitore pribavljati potrebnu dokumentaciju i biće njihov servis. Od Svjetske banke, pored ostalog, dobićemo prostor u medijima i na njihovom sajtu i mogućnost da se kapaciteti i sve što naša opština nudi za investiranje plasira na odgovarajućem nivou“, rekao je Mašić.\nOn je dodao da je obuka opštinskih službenika već počela i da će trajati do kraja godine.\nPrethodni članakMitropolit Hrizostom služio liturgiju u Hramu na Veljinama\nNaredni članakPedesetak mališana ide na Jahorinu


U Kikindi dodeljeni ključevi novih stanova izbeglicama iz BiH I Hrvatske – Kikinda Online News – Kikinda Online News\nU Kikindi dodeljeni ključevi novih stanova izbeglicama iz BiH I Hrvatske – Kikinda Online News\nBy aleksandar.zigic09@gmail.com\t January 29, 2020 January 29, 2020 No Comments\nDanas je u Kikindi dodeljeno 25 ključeva od stanova izbegličkim porodicama iz Bosne i Hercegovine i Republike Hrvatske sa prebivalištem na teritoriji Kikinde. Stanovi u novoj zgradi ulici Pere Segedinca izgrađeni su u okviru Potprojekta dva u vrednosti od oko 13 miliona evra Regionalnog stambenog programa u Republici Srbiji . Ukupna vrednost radova iznosi 700 hiljada evra, gde su finansijska sredstva za izgradnju objekta obezbeđena delom iz donatorskog Fonda Regionalnog stambenog programa, dok je sredstva za izgradnju zemljišta i prateću infrastrukturu u visini od 12 miliona dinara obezbedio Grad Kikinda. U cilju zbrinjavanja izbeglica do sada je obezbeđeno 313 stambenih rešenja, dodeljeno je 65 stanova, 164 građevinskih materijala, otkupljeno je 84 seoskih domaćinstava, a 62 porodice su finansijske osnažene.\nDogađaju su prisustvovali Ivica Dačić, prvi potpredsednik Vlade Republike Srbije, ministar spoljnih poslova i predsednik Komisije za koordinaciju procesa trajne integracije izbeglica, Ivan Gerginov, pomoćnik komesara za izbeglice i migracije Republike Srbije, Pavle Markov, gradonačelnik Kikinde, Brigit Kuhar, program menadžer Delegacije Evropske unije u Srbiji, Jadranka Marić, predstavnik UNHCR-a u Srbiji, Džon Klejton, predstavnik OEBS-a u Srbiji, Zoran Panić, predstavnik Jedinice za upravljanje projektima u javnom sektoru uz predstavnike drugih državnih i međunarodnih institucija i organizacija i korisnici. Dvadeset i pet korisnika stanove je dobilo u zakup sa mogućnošću otkupa nakon šest meseci po povlašćenim cenama prema Zakonu o izbeglicama.\nJedinice lokalne samouprave ključni su partner u sprovođenju Regionalnog stambenog programa:\n-,, Ponovo smo došli do finalizacije jednog novog i plemenitog zadatka, a to je zbrinjvanje naših sugrađana. Grad Kikinda i u prethodnim godinama pokazao je da je jedan od vodećih koji što se ove teme tiče vodi jednu proaktivnu politiku ne samo na raznoraznim projektima, već i na konkretnim stvarima. U prethodnim godinama, zbrinuli smo negde oko 160 porodica što je za nas veliki uspeh, i današnjim danom samo zaokružujemo taj naš zadatak koji ne bismo uspeli da realizujemo da nije bilo svih ovih ljudi koji su danas sa nama. Što se tiče grada, nastavićemo sa ovakvom politikom i radićemo sve dok ne budemo zbrinuli svaku porodicu” – izjavio je gradonačelnik Kikinde Pavle Markov.\n-,, U prethodnom periodu dodelili smo preko 4.200 stambenih jedinica najugroženijim izbegličkim porodicama sa prostora bivše Jugoslavije, a najviše sa prostora Bosne i Hercegovine i Republike Hrvatske. Danas smo se okupili u Kikindi kako bismo uručili ključeve novih domova za ukupno 25 porodica izbeglih u doba ratnih dešavanja devedesetih godina. Usled takvih nemilih događaja, ove i mnoge druge porodice bile su prisiljene da trajno napuste svoja ognjišta i potraže svoj novi dom u Srbiji. Regionalni stambeni program jedan je od načina trajnog zbrinjavanja i vidova pomoći onima kojima je ona najneophodnija” – rekao je prvi potpredsednik Vlade Republike Srbije, ministar spoljnih poslova i predsednik Komisije za koordinaciju procesa trajne integracije izbeglica Ivica Dačić.\n-,, Rođena sam u Osjeku iz Hrvatske, selo Šodolovci. Došla sam ovde 1991. godine kao dete, a sada imam svoju proodicu i presrećna sam u ovom trenutku. Zahvaljujem se u ime svih budućih komšija sa kojima će moja porodica deliti zgradu, presrećni zbog činjenice da smo konačno rešili svoje stambeno pitanje” – rekla je Mirjana Đuričić Rotarov.\nPromocija knjige “Yugoslav” Ane Vučković u četvrtak u Biblioteci – Kikinda Online News\nZabranjene posete u Opšoj bolnici Kikinda – Kikinda Online News


Sačuvajmo Cetinjsku i Zetsku ulicu: Održano suđenje protiv Grada Beograda - ZIP\nSačuvajmo Cetinjsku i Zetsku ulicu: Održano suđenje protiv Grada Beograda\nBuka iz ugostiteljskih objekata godinama je jedan od gorućih komunalnih problema Beograda. Ekološka udruženja procenjuju da je 400.000 ljudi izloženo prekomernim nivoima buke iz brojnih noćnih klubova, kafića i splavova. Udruženje Sačuvajmo Cetinjsku i Zetsku ulicu godinama ukazuje na taj problem, a tokom 2018. godine podneli su tužbu za nadoknadu nematerijalne štete zbog izloženosti buci kao posledici rada ugostiteljskih objekata.\nPrvom osnovnom sudu predata je tada tužba u ime grupe građana iz Cetinjske ulice, poznate po noćnim klubovima smeštenim u neposrednoj blizini stambenih zgrada. Uz tužbu protiv Beograda su podneti rezultati merenja buke u lokalima u Cetinjskoj, video-snimci i izveštaj stručnjaka sa Instituta za higijenu i medicinsku ekologiju Medicinskog fakulteta Univerziteta u Beogradu. U tužbi se traži da se lokalima na prostoru nekadašnje Pivare u Cetinjskoj naloži da primene mere zvučne izolacije i da se iz spoljašnje sredine uklone svi izvori buke.\nTri godine kasnije nakom nakon dva pokušaja medijacije tokom ove nedelje održano je suđenje. Na suđenju su saslušani učesnici tužbe. Suđenje je protektlo korektno, saslušani su svi učesnici tužbe i svedoci koje je predložilo udruženje osim profesora Belojevića. Nastavak suđenja planiran je za mart.\nIz Udruženja pozivaju sve zainteresovane građane i građanke koji prepoznaju problem buke u svom kraju da im se jave na mejl sacuvajmo.cetinjsku@gmail.com kako bi ih podržali u koracima koje mogu da preduzmu u borbi za kvalitetniji život.\nJanuary 17, 2021 Leave a Comment on Sačuvajmo Cetinjsku i Zetsku ulicu: Održano suđenje protiv Grada Beogradasačuvajmo cetinjsku\nSRCE GRADA: Vesić će da leti ove godine\nGrađani otvorili “rekonstruisanu” Dušanovu ulicu


4. децембра 2018. – Tempo Naxi radio\nSpecijalna bolnica Gamzigrad obeležila slavu i 40 godina postojanja\n4. децембра 2018. Zoran Nikolic\nSpecijalna bolnica za rehabilitaciju Gamzigrad obeležila je slavu i proslavila 40 godina uspešnog rada i postojanja. Ovom prilikom prvi čovek ove ustanove istakao je zadovoljstvo učinjenim do sada i najavio izgradnju kupališta. Predstavnici Ministarstva trgovine, turizma i telekomunikacije ističu da će planiranim biti upotpunjen medicinski kao i turistički sadržaj. U Specijalnoj bolnici za rehabilitaciju Gamzigrad danas je osveštan i otvoren deo za vernike, a program povodom slave upotpunio je Gradski folklorni ansambl.\nJavna diskusija „Koliko se osećamo bezbedno u Zaječaru?“\nZaječarska inicijativa u okviru istraživanja „Vitalni znaci zajednice“, organizuje javnu diskusiju o bezbednosti u zajednici pod nazivom „Koliko se osećamo bezbedno u Zaječaru?“ Javna diskusija će biti održana u četvrtak 6. decembra u Omladinskom centru sa početkom u 18h.\nOdržana promocija zbornika radova osoba sa invaliditetom „Književnost na dar“\nPovodom 3. Decembra – Međunarodnog dana osoba sa invaliditetom u Radul begovom konaku u Zaječaru sinoć je organizovana promocija zbornika radova osoba sa invaliditetom „Književnost na dar“. Nadahnuto, sa puno emocija ovi mladi ljudi, njihovi roditelji i stariji drugari govorili su svoje stihove, pesme drugih članova udruženja, ali i poznatih pesnika. Prema oceni stručnjaka ovakvi nastupi utiču na povećanje njihovog samopouzdanja i motivacije za dalji rad. Tema ovogodišnjeg dana osoba sa invaliditetom je “Osnaživanje osoba sa invaliditetom i obezbeđivanje inkluzivnosti i jednakosti”. Međunarodni dan osoba sa invaliditetom, obeležava se od…\nKMF Timok 2013 zauzeo lidersku poziciju\n4. децембра 2018. 4. децембра 2018. Zoran Nikolic\nKlub malog fudbala Timok 2013 zauzeo je lidersku poziciju u trećoj futsal ligi Srbije nakon što je sinoć pobedio Miners iz Majdanpeka rezultatom 5:2. Nakon sedam odigranih kola zaječarci imaju četiri pobede, dve nerešene i jedan poraz što je u ovom trenutku dovoljno za prvo mesto. Narednu utakmicu 7. decembra igraju u Aleksincu protiv istoimene ekipe.


Izvor: Luftika.rs, 27.Nov.2020, 19:08\nOvan nervozan, Bik, Vaga i Blizanci sarađuju, Rak zavodnik, Lav nesiguran, Devica pozitivna, kod Škorpije burno, Strelac čezne za slobodom, Jarac otuđen, Vodolija trese svet, Ribe impulsivne. Ovo je današnji dnevni horoskop za 28. novembar 2020. godine.\nOVAN Posao U novu nedelju ste ušli malo nervozni, jer ste postavili visoke ciljeve. Vi ste Ovan, skoncentrisani se na rezultate, što je i normalno. Osetićete olakšanje nakon uspešnih pregovora.\nLjubav Od onog ko je pored vas >> Pročitaj celu vest na sajtu Luftika.rs << očekujete bezrezervnu podršku. Posebno kada su u pitanju stvari koje vas tište, savetuje dnevni horoskop. To može da stvori nepotreban pritisak.\nZdravlje Problemi sa leđima i vratom.\nLuftika.rs: Nedeljni horoskop od 30. novembra do 6. decembra 2020. godine\nIzvor: Luftika.rs, 28.Nov.2020, 17:48\nOvan vedrog duha, Biku traži podršku, Blizanci naporno rade, Rak je vođa, Lav lenj, Devica neraspoložena, Vaga ima šesto čulo, Škorpija disciplinovana, Strelac dobronameran, Jarac šefuje, Vodolija puna ideja, a Ribe bez snage. Ovo je današnji dnevni horoskop za 29. novembar 2020. godine.. OVAN Posao Kao...


Crnogorci najčešče uzimaju državljanstvo Nemačke i Holandije - Naši u svetu\nOve godine, od januara do kraja oktobra, 238 osoba se odreklo crnogorskog državljanstva\nObjavljeno 15/12/19 u 12:00\nOsobe koje dobiju otpust iz crnogorskog državljanstva najčešće uzimaju državljanstvo Nemačke, Holandije, Norveške, Slovenije, Bosne i Hercegovine, saopštilo je Ministarstvo unutrašnjih poslova Crne Gore.\nOve godine, od januara do kraja oktobra, 238 osoba se odreklo crnogorskog državljanstva.\nOd 2006. godine 2.784 Crnogorca dobila su otpust iz državljanstva na lični zahtev, a najviše njih tokom 2018, kažu u Ministarstvu unutrašnjih poslova za CdM.\nKako se navodi, građanin Crne Gore za otpust iz državljanstva mora da plati administrativnu taksu od 300 evra, a jedna taksa se plaća ako se rešenje o prestanku državljanstva odnosi na istovremeno sticanje, prestanak ili utvrđivanje državljanstva članova porodice – supružnika i nezaposlene dece.\n“Ukoliko je građanin zahtev za otpust iz crnogorskog državljanstva podneo putem diplomatsko-konzularne mreže i dobio otpust iz državljanstva, dužan je da na račun budžeta Crne Gore plati konzularnu taksu od 570 evra”, kažu u crnogorskom MUP-u, ističući da se rešenje o otpustu uručuje podnosiocu prema mestu njegovog boravka u inostranstvu.\nSer Rod Stjuart najstariji pevač na vrhu top liste najprodavanijih albuma u Velikoj Britaniji (VIDEO)


Elektronski potpis | Mellon Serbia\nPočetna strana Tehnološka rešenja Digitalna rešenja Elektronski potpis\nRevolucionarno rešenje elektronskog potpisa odgovara kompanijama različitih veličina. Integrišući rešenje elektronskog potpisa u postojeće poslovne procese i radne tokove, vaša kompanija će smanjiti troškove i uštedeti dragoceno vreme prethodno korišćeno na štampanje, potpisivanje, skeniranje ili slanje dokumenata faksom. Upotreba tehnologije elektronskog potpisa omogućava potpunu eliminaciju slanja poštom, skladištenja, arhiviranja, kopiranja i preuzimanja štampanih dokumenata.\nKorisnicima je omogućeno svojeručno potpisivanje elektronskih dokumenta korišćenjem terminala za potpis, nakon čega dokumenta mogu direktno da se integrišu u dalje elektronske radne tokove – bez potrebe za promenom formata. Aplikacija je odgovarajuća za sve sektore poslovanja i zahvaljujući njenom jednostavnom, intuitivnom korisničkom interfejsu, ona se neosetno integriše sa postojećim poslovnim sistemima.\nNa ekranu je prikazan dokument generisan u postojećem softverskom okruženju kompanije, korisnik ga potpisuje koristeći terminal za potpis i potpis se digitalno i bezbedno unosi u dokument. Nakon potpisivanja, karakteristični podaci potpisa kao što su brzina pisanja i pritisak su bezbedno sačuvani u dokumentu. Ti podaci mogu kasnije da budu verifikovani od strane stručnjaka za potpise, kao i bilo koji svojeručni potpis. Prenos podataka sa terminala na kompjuter je kodiran, što osigurava maksimalnu bezbednost. Nakon potvrde, potpisani dokument se automatski arhivira u elektronskom formatu i može mu se pristupiti bilo kada.


Ajkule umalo izumrle pre 19 miliona godina, uzrok – nepoznat - 04.06.2021, Sputnik Srbija\nStudija koja je objavljena danas nagovestila je da su ajkule skoro nestale sa lica zemlje usled misterioznog događaja pre 19 miliona godina, a taj broj je duplo... 04.06.2021, Sputnik Srbija\nIstraživači, uključujući i one sa Univerziteta Jejl u SAD, kažu da je 70 odsto ajkula uginulo pre 19 miliona godina, a ta brojka je još veća za ajkule čije je stanovište bilo otvorene more, za razliku od onih koje su bile bliže obali, prenosi „Indipendent“.Studija objavljena u žurnalu „Sajens“ navodi da su okeani u tom periodu bili dom za deset puta više ajkula nego danas.Međutim, istraživači dodaju da ne mogu da kažu zašto su ajkule skoro nestale.„Taj interval (od pre 19 miliona godina) nije povezan ni za jednu veliku promenu u istoriji planete, ali je potpuno promenio pojam šta znači biti predator u okeanu“, rekla je Elizabet Sibert, ko-autor studije sa Jejla.Pročitajte još:\najkule, izumiranje, studija, nauka, društvo\n22:57 04.06.2021 (Osveženo: 03:13 26.08.2021)\nCC0 / Unsplash/Laura College / Ajkula pod morem\nStudija koja je objavljena danas nagovestila je da su ajkule skoro nestale sa lica zemlje usled misterioznog događaja pre 19 miliona godina, a taj broj je duplo veći od masovnog izumuranja koje se desio mnogo ranije, kada je nestalo tri četvrtine biljaka i životinjskog sveta na planeti.\nIstraživači, uključujući i one sa Univerziteta Jejl u SAD, kažu da je 70 odsto ajkula uginulo pre 19 miliona godina, a ta brojka je još veća za ajkule čije je stanovište bilo otvorene more, za razliku od onih koje su bile bliže obali, prenosi „Indipendent“.\nStudija objavljena u žurnalu „Sajens“ navodi da su okeani u tom periodu bili dom za deset puta više ajkula nego danas.\nPad u populaciji ajkula se je duplo veći nego u vreme Kredno-paleogenog masovnog uništenja koje se desilo pre 66 miliona godina.\nMeđutim, istraživači dodaju da ne mogu da kažu zašto su ajkule skoro nestale.\n„Taj interval (od pre 19 miliona godina) nije povezan ni za jednu veliku promenu u istoriji planete, ali je potpuno promenio pojam šta znači biti predator u okeanu“, rekla je Elizabet Sibert, ko-autor studije sa Jejla.


"Vučić će uticati da se naprave ustupci za izborne uslove" - NOVA portal\n„Vučić će uticati da se naprave ustupci za izborne uslove“\nPolitika Autor:Slavica Panić19. mar. 202112:06 > 12:24\nMilan Stamatović Foto:BETAPHOTO/MILAN OBRADOVIC\nPredsednik Zdrave Srbije (ZS) Milan Stamatović izjavio je danas da je ubeđen da će predsednik Srbije Aleksandar Vučić uticati na vladajuću koaliciju da učini ustupke u vezi sa izbornim uslovima, nakon što je Vučić prihvatio da posreduje u dijalogu s delom opozicije, koja je odbila učešće u razgovorima kojima će posredovati Evropska unija.\nPovodom izjave predsednika Srbije da je spreman da lično moderira u dijalogu vladajuće stranke i onog dela opozicije koji smatra da im inostrani posrednici nisu potrebni, oglasio se predsednik Zdrave Srbije Milan Stamatović.\nOn je rekao da je zadovoljan što je Aleksandar Vučić prihvatio njihov predlog da baš on, kao predsednik Republike, a ne stranci ili predstavnici republičkih vlasti koje nemaju pun legitimitet, bude posrednik u dijalogu vlasti i opozicije o izbornim uslovima.\n„Uvereni smo da je ovo najbolji odgovor svima onima koji bi da internacionalizuju naše unutrašnjopolitičke probleme, jer nas je iskustvo naučilo da svaki put kada su strani, a pogotovo zapadni arbitri odlučivali o nama, to se obijalo o glavu građanima Srbije i srpskom narodu“, izjavio je Stamatović.\nStamatović veruje da će taj potez predsednika Republike, ispratiti i njegova spremnost da utiče na vladajuću koaliciju da učini, makar optimalni, ustupak u cilju obezbeđivanja ravnopravnih izbornih uslova, a to je, prema stavu njegove stranke, razdvajanje termina održavanja različitih nivoa izbora, otvaranje najuticajnijih medija i pokrivanje svih biračkih mesta video-nadzorom.\nDodaje i da će, u znak dobre volje zbog ovog poteza predsednika Republike, ZS izaći na predstojeće lokalne izbore u Kosjeriću i Zaječaru.\nAleksandar Vučićeumeđustranački dijalogmilan stamatovićpregovorizdrava srbija


Povodom niza neistina iznetih na konferenciji za novinare predsednika Opštinskog odbora Nove Srbije u Gornjem Milanovcu i njegova dva zamenika, a u cilju upoznavanja građana Opštine Gornji Milanovac sa istinom, kao Predsednik Opštine Gornji Milanovac izdajem sledeće\nNa konferenciji za novinare Opštinskog odbora Nove Srbije u Gornjem Milanovcu zamenik predsednika ovog odbora Desimir Jovanović je izjavio da je Nova Srbija učestvovala u pojedinim aktivnostima na teritoriji Opštine Gornji Milanovac, ali da za te svoje aktivnosti nije dobila nikakvo priznanje i pohvalu. Tim povodom ističem da Nova Srbija učestvuje u vršenju vlasti u Gornjem Milanovcu, da gospodin Jovanović kao član Opštinskog veća prima i odgovarajuću novčanu naknadu za svoj rad koja mu po zakonu i pripada, pa je stoga sasvim i logično da mora i raditi u interesu pre svega građana ove opštine jer je za to izabran, ali i plaćen.\nTakođe zamenik predsednika Opštinskog odbora Nove Srbije u Gornjem Milanovcu Boško Milovanović predložio je da Opština preuzme na sebe asfaltiranje i popravku lokalnih puteva, a da nasipanje nekategorisanih bude finansirano u odnosu dinar meštani, a tri dinara Opština. Mišljenja sam da ovaj predlog jeste zaista dobar, pa čak i da se učešće Opštine poveća na četiri dinara na dinar uložen od strane građana. Međutim, isti je u ovom trenutku nerealan zbog ograničenih sredstava u budžetu te da je predlog gospodina Milovanovića samo politička ideja koja ne služi ničemu drugom nego isključivo obmanjivanju građana. Gospodin Milovanović, konstatujući da stanovnicima na seoskom području treba pomoći, predložio je da se kupi "mašina za krčenje vrzina i kanala" i da su putevi u katastrofalnom stanju. Podsetio bih gospodina Milovanovića da je Desimir Jovanović, inače kao i on, zamenik predsednika OO Nove Srbije, član Opštinskog veća zadužen za infrastrukturu kao i to da mašinu za krčenje vrzina i kanala poseduje Javno preduzeće za puteve Opštine Gornji Milanovac i da je ovo preduzeće izvodilo radove i u mestu gde on živi i to upravo po njegovom pozivu.\nPredsednik Opštinskog odbora Nove Srbije u Gornjem Milanovcu Radovan Drinjaković izrazio je sumnju u način podele socijalne pomoći ruralnom stanovništvu ističući da bi to trebao da vodi Centar za socijalni rad, a ne Opštinska uprava. Opštinska uprava ne vrši dodelu socijalne pomoći već komisija imenovana od strane Predsednika Opštine, a koja je sačinjena od stručnih lica – doktora, sekretara Crvenog krsta, predstavnika Centra socijalni rad (socijalnog radnika), diplomiranih pravnika…, a sve u skladu sa donetim Pravilnikom. Međutim, u nastavku konferencije on navodi da Centar za socijalni rad ima podatke o većini stanovnika koji su u stanju socijalne potrebe pa se postavlja pitanje zašto isti Centar nema podatke o svim licima u stanju socijalne potrebe, a ne samo o većini. Takođe, najpre izražava sumnju u način podele socijalne pomoći ruralnom stanovništvu, a potom kaže da je pomoć dodeljivana po spiskovima koje je upravo Centar za socijalni rad i dostavio Opštini. Očigledno je da direktor zapravo sumnja u spiskove ustanove čijim radom rukovodi. U svojoj izjavi povezuje socijalna davanja sa izborima što takođe nema nikakve veze, a stava sam da pitanja socijalne zaštite, a posebno kategorije lica koja su u stanju socijalne potrebe ne treba povezivati sa politikom i političkim delovanjem. Kao potvrda ovakvom mom stavu jeste činjenica da Opština Gornji Milanovac odobrava jednokratne novčane pomoći u kontinuitetu dugi niz godina unazad. Na osnovu saznanja dobijenih od predsednika mesnih zajednica da u pojedinim ruralnim delovima naše opštine ima stanovnika koji su u stanju socijalne potrebe, a da se nikada nisu obraćala za pomoć, komisija je evidentirala ova lica i uručila im pomoć. To su ona lica koja su trebala biti obuhvaćena spiskovima Centra za socijalni rad, ali nisu jer očigledno da rukovodstvo ove ustanove ima drugih poslova poput držanja stranačkih konferencija i neretkog boravka u ugostiteljskim objektima u toku radnog vremena, umesto bavljenja najosetljivijim pitanjima u našem društvu. Očigledno je da gospodin Drinjaković nije upućen i u činjenicu da se za svako lice kojem se odobrava socijalna pomoć prethodno pribavlja mišljenje Centra za socijalni rad – inače ustanove kojom rukovodi.\nU Gornjem Milanovcu, 26. avgusta 2015. godine


Novi zakon o komunalnoj policiji: Ako ne poslušate naređenje, kazna do 20 hiljada dinara - OGLASNA TABLA - INFO\n17 јула, 2019 0849\nDanas stupa na snagu novi zakon o komunalnoj policiji, kojim se proširuje njena nadležnost, a iz Komunalne policije podsećaju da buka, galama, glasna muzika na javnim mestima nisu u njihovoj nadležnosti, već da se u tim slučajevima treba obratiti redovnoj policiji u nadležnosti MUP, pišu novosadski portali.\nPripadnicima komunalne policije biće omogućen rad u civilu, ali isključivo po pismenom nalogu načelnika komunalne policije.\nKomunalni policajac će moći da piše prekršajni nalog, a novim zakonom su definisane kazne za fizičko lice od 10.000 dinara, ako plati u roku od 8 dana onda je 5.000 dinara, a ako to lice smatra da nije kriv, onda će po tom slučaju postupati nadležni sud.\n„Ovlašćenje naređenja je takođe dobilo dodatnu snagu. Kad komunalni milicioner izda nalog da postupite po tom nalogu vi ste u obavezi da postupite, ako ne postupite – postoje sankcije, novčane. One se kreću od 20.000 za fizičko lice, do 10.000 za pravno lice”, kaže Miroslav Laketić, načelnik Gradske uprave za inspekcijske poslove u Novom Sadu.\n„Ako vidite nekog iz vozila da baci smeće, prosto da kažemo, komunalni policajac ima mogućnost da zaustavi takvo vozilo i procesuira takav prekršaj”, dodaje Laketić.


ANTONOV: U Americi traže da izdam domovinu i ruskog predsednika - Naša Borba\nANTONOV: U Americi traže da izdam domovinu i ruskog predsednika\nVAŠINGTON – Ruski ambasador u Sjedinjenim Državama Anatolij Antonov izjavio je da je primio pismo u kojem ga pozivaju da se javno izjasni protiv ruske vlade. „Nedavno sam dobio pismo poštom, sa pozivom da se izjasnim protiv svoje domovine i osudim postupke ruskog predsednika. Preporučeno mi je da se raspitam u kancelariji zamenice američkog državnog sekretara Vendi Šerman ako sam spreman da prihvatim predlog”, rekao je ambasador u utorak tokom gostovanja na ruskoj televiziji.\nAntonov je dodao da je ruska ambasada zatražila objašnjenja od američkog Stejt departmenta po tom pitanju. „Mislim da američki ambasador ili američke diplomate u Moskvi ne dobijaju bilo kakva pisma ove vrste, koja su po mom mišljenju provokativna”, naglasio je ambasador Rusije, preneo je Tanjug.\nAntonov je naveo da ne može da pronađe reči kojima bi iskazao svoje nezadovoljstvo zbog objava američkih medija, u kojima se pozivaju ruski vojnici i diplomate da izdaju svoju domovinu.\nPrema rečima ruskog diplomate, nekoliko osoba je primećeno kako ispred ruske ambasade dele vizitkarte sa brojevima telefona i poziva njene službenike da „komuniciraju sa agentima FBI”, a Antonov je naglasio da ne može sa sigurnošću da kaže da li su te osobe zaista američki specijalni agenti ili samo obični provokatori.\nPrethodni tekstKO SE MAČA LATI, OD MAČA I STRADA: Talas ubistava u SAD se ne zaustavlja\nSledeći tekstZelenski najavio „knjigu dželata” o evidenciji ruskih zločina i izvršilaca


Predstavljamo: Opel Mokka X - Lako do kola\nPredstavljamo: Opel Mokka X\nOpel Mokka se pokazala jednim od najvećih uspeha za nemačkog proizvođača vozila na evropskom tržištu.\nProšle godine preko 163,000 primeraka je pronašlo kupce, što je bilo dovoljno za drugo mesto u klasi (na prvom mestu se našao Renault Captur sa 194,000 prodatih vozila), ali Peugeot 2008 preti na odličnom trećem mestu sa samo 9,000 primeraka zaostatka.\nProšle su tri godine od kada je Mokka debitovala, što nam govori da je vreme za prve promene, a kao lokacija je izabran ovogodišnji sajam automobila u Ženevi.\nModel koji se našao u Ženevi nosi Mokka X oznaku i reč je o proterenskoj verziji, a namenjena je svima onima koji često vole da siđu sa asfalta. On pruža veći klirens i agresivnije linije sa novim branicima, felnama, farovima, grilom i zaštitom ispod vozila.\nPo prvi put u istoriji Mokka će moći da se dobije sa nekim premijum detaljima, kao što su LED farovi, a mnogi delovi enterijera su preuzeti iz luksuznih Buicka i Cadillaca sa američkog tržišta.\nKada je reč o mehanici, najviše pažnje privlači par novih 1.6L dizela sa 110 ks i 136 ks, od kojih Opel očekuje da će činiti većinu prodaje. Tu je i nova generacija 1.4L turbo benzinca, koji je nedavno debitovao u novoj Astri, a njegova snaga iznosi 152 ks.\nUparen sa šest brzina automatskim menjačem i Start/Stop sistemom, Mokka pruža kombinovanu potrošnju od 6.6 litara na 100 kilometara uz CO2 emisiju od 154 g/km.\nNemački gigant nije objavio ostatak ponude u vreme pisanja ove priče, ali ćemo pomenuti da se Mokka trenutno može dobiti i sa još dva benzinca (1.6L sa 113 ks i 1.8L sa 138 ks) kao i 1.7L dizelom sa 128 ks. Opel se ponosi i čuvenim General Motorsovim OnStar sistemom, koji je debitovao u Evropi pre nekoliko godina u Astri, koji je u stanju da direktno pošalje signal hitnoj pomoći i policiji u slučaju sudara, ali i da obavesti vozača kada je vreme za zamenu ulja i da vam kaže gde se vaš automobil nalazi u slučaju krađe.\nOčekuje se da će Mokka ponovo da stigne i na tržišta Severne Amerike i Kine kao Buick Encore, dok bi se slabije opremljen model i dalje trebalo da se prodavaje kao Chevrolet Trax. Sa unapređenim dizajnom i motorima i visokim i poznatim kvalitetom, Renault Captur bi svakako trebalo da bude zabrinut jer bi njegovo prvo mesto posle dužeg perioda moglo da postane ugroženo.


Redakcija | Agroportal.ba - Part 146\nIzgradnjom regionalne ekološke deponije stara bijeljinska deponija poslužila je za odlaganje otpada životinjskog porijekla, jer se u nove sanitarne kasete ovaj otpad ne može odlagati, srpskainfo. Zatvaranje deponije Međutim, problem je nastao zatvaranjem stare deponije od strane preduzeća „Eko-dep“, a u međuvremenu nije otvorena nijedna koja bi se bavila odlaganjem klaoničnog otpada…\nPoljoprivrednicima u Srpskoj na raspolaganju je 13 miliona maraka ili 20 odsto više podsticaja u odnosu na proizvođače iz Federacije BiH. Srpska naročito prednjači sa mjerama za dugoročni razvoj i kapitalna ulaganja, glassrpske. Dugoročno planiranje U Ministarstvu…\nPoreski obveznici Republike Srpske su tokom prošle godine subvencionisali različite projekte u ukupnom iznosu od oko 108,2 miliona konvertibilnih maraka, srpskainfo. Izvještaj revizora Kako su utvrdili revizori Glavne službe javnog sektora RS, subvencije iz budžeta i javnih fondova su isplaćene javnim nefinansijskim subjektima u oblastim saobraćaja i veza, poljoprivrede, javnih medija i u…


Najstudent blog - 6 domaćih Instagram profila od kojih možeš da učiš - Infostud | NajStudent.com\nInstagram sa više od 500 miliona aktivnih korisnika na dnevnom nivou predstavlja treću najpopularniju društvenu mrežu (posle Fejsbuka i Jutjuba) i ubedljivo najisplativiju mrežu za biznise koji se probijaju na tržištu. Bilo da koristiš Instagram samo za zabavu, praćenje prijatelja i poznatih, ili voliš da onlajn vreme i skrolovanje iskoristiš i na koristan način, sigurno si se sreo sa biznis profilima koji pružaju konkretnu vrednost svojim pratiocima na Instagramu i od kojih može da se nauči dosta o digitalnom marketingu, preduzetništvu, finansijama i drugim oblastima interesantnim za mlade ljude u 21. veku.\nU nastavku pogledaj neke od naših preporuka za profile koji dele znanje na našem jeziku i koje treba da zapratiš ako te zanimaju navedene oblasti.\nIza ovog profila stoji Ivana, devojka koja radi u jednoj poznatoj marketinškoj agenciji u Beogradu i koja nesebično deli primenljive savete za biznise. Neke od stvari koje možeš da naučiš na njenom profilu su: kako da rasteš na Instagramu, zašto ne treba da radiš „follow for follow“, koje heštegove da koristiš, kako se ponaša IG algoritam i sl. Pored ovoga, Krofna piše o content marketingu, affiliate marketingu, vođenju veb sajtova, oglašavanju na društvenim mrežama, a deli i trendove i novosti iz onlajn sveta.\nVlasnik ovog profila je Andrijana iz Beograda koja pomaže biznisima da unaprede svoje poslovanje na društvenim mrežama. Kod nje ćeš, između ostalog, naći korisne informacije o snimanju videa, IGTV-u, Instagram trendovima, preporuke za zanimljive aplikacije, savete za rad od kuće, šta ne smeš da radiš na Instagramu, kako da ti profil brže raste ako si influenser, a naučićeš i da li je bolji Fejsbuk ili Instagram za reklamu i koje su ključne stvari na Instagramu u 2020. godini.\nVera je preduzetnica koja daje savete kako da poboljšamo vidljivost svog profila, da podignemo vrednost postova koje kačimo, govori nam koja pitanja treba sebi da postavimo pre nego što kreiramo objavu, kako da sastavimo opis profila, kako da nam profil raste organski i kako da definišemo svoju ciljnu grupu.\nIza profila VladsDigital stoji marketar koji deli savete o razvijanju poslovanja i povećanju prodaje na Instagramu. Na njegovom profilu naučićeš kako da uhvatiš pažnju svojih pratilaca, zašto je bitniji kvalitet od broja pratilaca i kako da postaviš ciljeve, upoznaćeš se sa hešteg trikovima, videti kako da napraviš carousel objavu u Canvi i pročitati dosta motivacionih tekstova.\nNa ovom profilu naučićeš kako da pokreneš Instagram od nule, u čemu je razlika između marketinga i brendinga, kako da imaš unikatan biznis profil, u čemu je značaj fonta na slikama i kako da ga odabereš, kao i dosta korisnih trikova i praktičnih saveta za kreiranje objava.\nKarolina je finansijska savetnica koja sa pratiocima deli informacije za upravljanje ličnim finansijama i sticanje finansijske slobode. Ako imaš poteškoće sa svojim budžetom, nemaš znanje iz oblasti finansija ili te zanima investiranje, na njenom profilu možeš da pronađeš odgovore na pitanja koja te muče.\nSvima nam je jasan značaj onlajn edukacije u svetu društvenih mreža i gotovo 24/7/365 prisustva na Internetu. Ukoliko te zanimaju digitalni marketing i razvoj biznis profila, smatramo da postoji dovoljno kvalitetnog sadržaja koji stručnjaci iz regiona dele besplatno i od kojih svako od nas može dosta da nauči, bilo da već ima svoj biznis profil, ili želi da ga u budućnosti pokrene.


Na današnji dan osnovan je Muzej grada Beograda - Fondacija Srpski legat\n15 okt 2015 MK\nNa današnji dan, 15. oktobra 1903. godine odlukom Beogradske opštine, pod imenom Opštinski muzej, osnovan je Muzej grada Beograda. Od svog osnivanja imao je problem rešenja stalnog izložbenog prostora. Postoje podaci da se tokom jednog perioda nalazio u Konaku kneginje Ljubice, da je od 1929. godine do 1941. godine delovao zajedno sa Bibliotekom opštine grada Beograda kao jedinstvena ustanova kulture pod nazivom Biblioteka i Muzej opštine grada Beograda, da bi se 1941. godine, odlukom osnivača, izdvojio pod nazivom Gradski muzej, a današnji naziv dobio 1945. godine. Osnovne delatnosti ovog muzeja, kao muzejske ustanove kompleksnog tipa, jesu poslovi prikupljanja, proučavanja, stručne i naučne obrade, zaštite i prezentacije predmeta materijalne i duhovne kulture svih epoha istorije grada. Muzejski fond čini veliki broj eksponata razvrstanih u tri muzejske zbirke: Istorija kulture i umetnosti, Arheologija i Istorija (a svaku od njih sačinjava više odseka), kao i nekoliko desetina legata. Usled nedostatka stalnog izložbenog prostora, Muzej nema stalnu postavku, a izložbene aktivnosti, u formi tematskih i gostujućih izložbi, realizuju se u njegovim područnim muzejima, kao što su: Konak kneginje Ljubice, Muzej vajara Tome Rosandića, Muzej Banjičkog logora, Spomen muzej Ive Andrića i drugi. Ipak, Muzej bi u skorije vreme trebalo da se useli u prostorije koje je dobio u zgradi Nove vojne akademije, arhitekte Dimitrija T. Leka, s kraja XIX veka, koja se nalazi između ulica Nemanjine, Resavske i Birčaninove, i na više nivoa zauzima prostor od nekoliko hiljada kvadratnih metara, što bi moglo da bude adekvatno rešenje vekovnog problema. Pored kataloga izložbi, zbirki i legata, vodiča, povremenih i posebnih izdanja, Muzej od 1954. godine izdaje i redovnu publikaciju „Godišnjak Muzeja grada Beograda“.\n1941. godine počelo je nemačko streljanje civila u Kraljevu, kada je ubijeno nekoliko hiljada ljudi, žena i dece;


Guverner Banke Engleske stao u odbranu mera posle Bregzita\nM. K. 7. septembra 2016. 18:17\nGuverner centralne banke Engleske (BoE), Mark Karni, odbacio je danas optužbe da je preterivao u pogledu ekonomskih rizika Bregzita po Britaniju, navodeći da su akcije koje je BoE preduzela posle referenduma doprinele smanjenju rizika od pada u recesiju.\nBolji od očekivanih ekonomski podaci u Velikoj Britaniji posle glasanja za Bregzit pokrenuli su talas kritika analitičara na račun centralne banke, koja je, kako poručuju, možda bila isuviše dramatična u svojim procenama posledica Bregzita po ekonomiju, prenosi agencija Frans pres.\nGuverner BoE je, međutim, odbacio takve optužbe, navodeći da se ekonomska aktivnost Britanije u avgustu oporavila, jer je banka preduzela „pravovremene, sveobuhvatne i konkretne akcije, koje su imale efekta“.\n„Imale su uticaj na finansijske uslove, koji su se značajno poboljšali pošto smo delovali“, poručio je Karni.\nEU izbacuje sve britanske avione – zabrana letenja\nBarnije: Sporazum o Bregzitu da bude gotov do oktobra 2018.\nEP će naredne nedelje izglasati rezoluciju o Bregzitu\nReakcije iz UK i Irske na dogovor o Bregzitu\nRizik od pada u recesiju je, kako kaže, nestao pošto je BoE intervenisala u avgustu.


DS: Nepoznate osobe u Baču ne daju nam da uđemo u Skupštinu | Autonomija\n"Neidentifikovana lica i obezbeđenje skupštine nije dozvolilo da novoizabrana većina preuzme dužnost"\nPokrajinski odbor Demokratske stranke (DS) saopštio je danas da je novoizabrani predsednik Skupštine opštine Bač Dragan Medić jutros „na najgrublji način“ sprečen da uđe u zgradu skupštine na svoje radno mesto.\n„Neidentifikovana lica i obezbeđenje skupštine nije dozvolilo da novoizabrana većina preuzme dužnost“, navodi se u saopštenju za javnost i dodaje da je policija došla na lice mesta i sačinila zapisnik.\nU Baču je u petak lokalnu vlast preuzela koalicija DS-a, Lige socijaldemokrata Vojvodine i Srpske radikalne stranke, koja je smenila koaliciju predvođenu Srpskom naprednom strankom (SNS).\nDS je ocenio da je SNS jutros u Baču još jednom pokazao da je reč o „pohlepnoj stranci“, koja u lokalnim samoupravama pokušava da „potre“ demokratiju i sprovodi „političko nasilje“.\nU petak su 13 od 25 odbornika održali sednicu Skupštine opštine bez prisustva predsednice skupštine i razrešili vlasti sve organe i predsednika opštine.\n„Svi odbornici koji su bili na skupštini će sada potpisati jednu izjavu sudu o tome šta smo uradili, koga razrešili, a koga smo imenovali na sednici Skupštine opštine i podneti zahtev Upravnom sudu da hitno reaguje i donese hitne mere da nam se obezbedi ulazak u zgradu“, izjavio je za RTV Ognjen Marković, novoizabrani predsednik Opštine Bač.\nNaprednjaci i socijalisti su se žalili Upravnom sudu. Smatraju da su razrešeni nelegalno jer predsednica skupštine nije bila prisutna na sednici koju je zakazala.\n„U tom slučaju je bilo potrebno ponovo se obratiti poslanicima kada prođe taj rok od 15 dana i tada bi to što su uradili bilo potpuno legalno“, kaže Dragan Predojević, razrešeni sekretar Skupštine opštine.\nSNS i SPS izgubile su skupštinsku većinu u Opštini Bač, ali je očigledno da će kriza vlasti u opštini biti razrešena tek nakon odluke Upravnog suda.


EU će razgovarati sa Rusijom o procesu predaje vlasti u Siriji - 12.10.2015, Sputnik Srbija\nEU će razgovarati sa Rusijom o procesu predaje vlasti u Siriji\nEvropska unija će „razgovarati sa Rusijom o procesu političke predaje vlasti u Siriji“, izjavila je vrhovna predstavnica EU za spoljne poslove i bezbednost... 12.10.2015, Sputnik Srbija\nevropa, politika, vesti, svet, bašar asad, evropska unija (eu), un\n© Visar KryeziuVisoka predtsvnica Evropske unije Federika Mogerini\n© Visar Kryeziu\nEvropska unija će „razgovarati sa Rusijom o procesu političke predaje vlasti u Siriji“, izjavila je vrhovna predstavnica EU za spoljne poslove i bezbednost Federika Mogerini na kraju sastanka šefova diplomatija EU.\nEU nastavlja da podržava opoziciju u Siriji\n12 Oktobar 2015, 15:19\n„Već sam razgovarala o tom pitanju u Njujorku sa šefom ruske diplomatije Sergejom Lavrovom i u Briselu sa stalnim predstavnikom Rusije pri EU (Vladimirom) Čižovim“, rekla je Federika Mogerini.\nPrema rečima Mogerinijeve, Rusija bi mogla da odigra ključnu ulogu u rešavanju krize u Siriji.\n„Treba da naglasim je uloga koju Rusija može da odigra u vršenju pritiska na režim da se angažuje u političkom procesu veoma važna. Verujem da EU može da radi zajedno sa Rusijom na otpočinjanju političkog procesa“, navela je šefica evropske diplomatije.\nMogerinijeva: Sa Asadom se mora razgovarati\n12 Oktobar 2015, 14:45\nMogerinijeva je navela da će EU sutra razgovarati sa delegacijom Irana o političkoj predaji vlasti u Siriji.\n„Pregovore sa Asadom treba da vode UN“\nPregovore sa predsednikom Sirije Bašarom el Asadom treba da vode Ujedinjene nacije, izjavila je Federika Mogerini.\n„U potpunosti podržavamo napore specijalnog predstavnika UN Stafana de Misturija. On vodi pregovore sa Asadom, i predstavnici režima treba da se nađu za pregovaračkim stolom pod rukovodstvom UN“.\n„UN mogu da vode pregovore sa jednom stranom u procesu, dok će EU pregovarati sa drugom stranom“, dodala je Mogerinijeva.


Demonstranti izvikuju parole tokom demonstracija protiv navodne korupcije izraelskog premijera Benjamina Netanyahua, odgađanja suđenja i postupanja s krizom zbog korona virusa, ispred njegovog prebivališta u Jeruzalemu 13. januara 2021.\nDesetine izraelskih demonstranata, noseći baklje, megafone i zastave, okupilo se u zoru pred rezidencijom premijera Izraela Benjamina Netanjahua (Netanyahu) Jerusalimu da podseti na njegovo suđenje za korupciju koje će se nastaviti u februaru, javlja AP.\nPolicija je rekla da je sedmoro demonstranata uhapšeno, a demonstracije je organizovala grupa Krajm minister (Ministar kriminala), jedna od nekoliko koje su nastale poslednjih meseci, pozivajući premijera (Prajm ministra) Netanjahua da podnese ostavku zbog suđenja i lošeg rukovođenja krizom nastalom zbog pandemije korona virusa.\nBilo je planirano da se Netanjahu pojavi danas u sudu ali je suđenje odloženo zbog restrikcija o javnom okupljanju uvedenih zbog naglog širenja zaraze.\nOn poriče da je bilo šta loše učinio i optužuje medije, policiju i pravosudne zvaničnike da vode "lov na veštice" protiv njega, a u međuvremenu nastoji da bude ponovo bude izabran na parlamentrnim izborima 23. marta, četvrtim za manje od dve godine.\nNetanjahuov rival napustio Likud, kandidovaće se za premijera


Članci poređani po datumu: sreda, 26 decembar 2018\nZatvorena Deveta smotra etnološkog filma\nPrikazivanjem italijanskog etnološkog filma "Portreti na livadi", srpskog "Dejan" i makedonskog "Svi cigani" večeras je u Bijeljini zatvorena Deveta smotra etnološkog filma.\nGO Crvenog krsta upriličila dodjelu priznanja /VIDEO/\nPo prvi put od 1992. godine Gradska organizacija Crvenog krsta, upriličila je dodjelu priznanja volonterima, aktivistima, privrednim subjektima, srodnim humanitarnim organizacijama I svim gradjanima za nesebičnu pomoć socijalno ugroženim licima pomoć u saniranju posledica poplava.\nSvečano uručene diplome XII generaciji na Slobomir P Univerzitetu /VIDEO/\nIspraćajući dvanaestu generaciju studenata Slobomir P Univerziteta , danas su svečano uručene diplome osnovnih i master studija, a istovremeno je istaknuto da ovaj univerzitet ima strategiju kojom teži da realizuje sve studijske programe na svim nivoima, kako bi sopstvenom misijom zadovoljili društvo svojim redovnim obrazovnim aktivnostima.\nPotpisan Memorandum o saradnji UG “Otaharin” i Doma Zdravlja /VIDEO/\nZa pola godine koliko je trajao projekat – znanjem i prevencijom do zdravlja, mnogo je urađeno na unapređenju zdravstvene slike romske populacije.\nStrateški raditi na poboljšanju turističke ponude /VIDEO/\nTurističku ponudu Grada Bijeljina nužno je postaviti u širi kontekst, iz razloga što će na taj način ta ponuda biti dio jedne regije, koja će pritom zadržavati duže zainteresovane turiste, a samim tim biće realizovan i odnos ekonomije i turizma.\n„Vode Srpske“- Prihod od vodnih naknada preko 20 miliona KM /VIDEO/\nJavna ustanova „Vode Srpske“ sa uspješnim poslovanjem i brojnim projektima iz oblasti vodoprivrede koji su realizovani ili su već započeti, završava ovu godinu, rekao je, predstavljajući rezultate rada ove ustanove direktor preduzeća Milan Kikić.\nLukač: Zabrana okupljanja ostaje /VIDEO/\nMinistar unutrašnjih poslova Republike Srpske Dragan Lukač rekao je danas da je donesena odluka o zabrani održavanja protesta na Trgu Krajine u Banjaluci.\nPromovisana izabrana djela Borislava Gavrića /VIDEO/\nNa veoma posjećenoj promociji, pred ljubiteljima proze našla su se izabrana djela autora Borislava Gavrića. Izabrana djela obuhvatila su pet knjiga - "Na carskoj cesti", "Miris baruta", "Učiteljica i druge priče", "Slike iz zelene bašte", te "Soneti", od kojih su četiri za odrasle, a jedan za djecu i omladinu.\nBO Ugljevik: Za Božić po 100 KM za 300 porodica\nPredsjednik ugljevičke Boračke organizacije Jovan Marinković najavio je danas da će 300 porodica iz boračke populacije u Ugljeviku dobiti po 100 KM, povodom najradosnijeg hrišćanskog praznika Božića.\nNedozvoljen sadržaj metanola u sredstvima za vjetrobranska stakla\nRepublička zdravstvena inspekcija utvrdila je da u dva sredstva za čišćenje vjetrobranskih stakala u zimskom periodu postoji nedozvoljeni sadržaj metanola, saopšteno je iz Inspektorata Republike Srpske.


Košarkašice Srbije napravile korak ka Tokiju Košarkašice Srbije pobijedilie su večeras Nigeriju 70:64 (21:22, 22:16, 16:12,16:11) u hali "Aleksandar Nikolić" u Beogradu, u drugom kolu grupe A kvalifikacionog turnira za odlazak na Olimpijske igre u Tokiju.\n08. 02. 2020. u 20:50 Tanjug\nKošarkašice Srbije pobijedilie su večeras Nigeriju 70:64 (21:22, 22:16, 16:12,16:11) u hali "Aleksandar Nikolić" u Beogradu, u drugom kolu grupe A kvalifikacionog turnira za odlazak na Olimpijske igre u Tokiju.\nKošarkašice Srbije praktično su izborile vizu za Tokio, ali će se stoprocentna potvrda čekati do sutra poslije meča sa Mozambikom.\nNajefikasnija u srpskom timu bila je Sonja Vasić sa 21 poenom, Jelena Bruks ubacila je 17 , a Ana Dabović je dodala 11.\nU timu Nigerije najbolju partiju pružila je Ezine Kalu sa 20 koševa.\nKošarakašice Srbije nesigurno su počele meč, što je Nigerija iskoristila i prva stekla osjetniju prednost, koja je na njihovoj stani bila sve do posljednja tri mnuta prve dionice.\nOnda je na scenu stupila Nikolina Milić, čijim je poenima Srbija ušsla u korak sa rivalom.\nDo kraja prvih 10 minuta Srbija uspela da smanji razliku na minus jedan, a drugo poluvrijeme donjeo je potpuni preokret domaćina.\nZaigrale su izabranice Marine Maljković čvršće i agresivnije, što je u jednomm trenutku rezultiralo dvocifrenom prednošću.\nSonja Vasić i Jelena Bruks namjestile su ruku za šut, a sve to pratile su Ana Dabović i Tina Krajišnik.\nU nastavku su košarkašice Srbije samo održavale stečenu prednost, koja je pred posljednjih 10 minuta iznosila 13 poena.\nKošarkašice Nigerije slično kao na početku meča odigrale su i u poslednjem kvartalu. Istopile su dvocifrenu prednost Srbije i svele je na minus šest, pet minuta prije kraja meča.\nStvari na svoje mjesto vratile su Vasić i Bruks, koje su ovom dijelu prednjačile u srpskom timu.\nNigerija se nije predavala, prišla je na četiri poena zaostatka 30 sekundi prije kraja, ali je Nevena Jovanović u ključnim momentima prekinula važne napade rivala, a tačku na meč sa slobodnih bacanja stavile su Dabović i Vasić.\nKošarakšice Srbije sutra od 17 sati igraju posljednji meč u grupi A protiv Mozambika.


CNN: Šik Beograd - nova energija živopisne prestonice\nNaslovna » BG svaštara » Drugi pišu » CNN: Šik Beograd – nova energija živopisne prestonice\nNeko drugi 18. decembar 2014. Drugi pišu Postavite komentar\nU okviru reportaža CNN-a kojima publici predstavlja bolji uvid u običaje i kulturu zemalja širom sveta, predstavljen je i Beograd, tekstom, slikom i snimkom.\nU srcu Beograda teče lagana i raznolika transformacija, piše Pola Njuton. Nekada neugledna i industrijalizovana četvrt Savamala je tokom poslednjih godina izrasla u uspešni epicentar kulturnog života grada. Posle decenija zapostavljanja, Savamala cveta novim životom i raznolikom gomilom umetnika i preduzetnika koji su došli da ponovo osvoje prostor i pretvore istrošena skladišta u čvorišta kreativnosti.\nPredstavljen je Mikser House, kao primer transformacije koja nije nova u Beogradu jer je uništavan i građen oko 40 puta tokom svoje duge i burne istorije.\nBeograd – autentično sastajalište različitih civilizacija\nIstiče se da „na ušću Save u Dunav živi oko jedan i po milion ljudi, na strateškom položaju između zapadne i istočne Evrope. Glavni grad Srbije je autentično sastajalište različitih civilizacija. Nigde kao ovde se ne vidi važnost istorijskog i kulturnog nasleđa, a to se najbolje ogleda u upečatljivoj i staroj tvrđavi koja bdi nad mestom gde se Sava meša sa Dunavom. Koreni tvrđave na litici sežu do drugog veka nove ere, a u njoj su utočište nalazili Srbi, Rimljani, Vizantinci, Osmanlije i mnogi drugi“.\n„Beograd je mnogo puta osvajan, rušen i izgrađivan, te zato ima mnogo slojeva i svako od tih ljudi je ostavio svog traga na licu grada“, citirala je Njuton istoričarku umetnosti Bojanu Ibrajter Gazibara, „okruženu hrpom antičkih statua i ukrašenih bisti unutar barutane u tvrđavi“.\n„Veličanstveni pogled na predeo se pruža iz parka koji je deo ovog istorijskog spomenika, te je veoma popularan kod domaćih i stranih turista, ali i meštana“, piše u tekstu koji je objavio CNN. (danubeogradu.rs)\nTagovibeograd bg svaštara cnn drugi pišu dub vesti\nPrethodni Arhipelag: Srđan V. Tešin – Četvrtasto mesto\nSledeći Otvoren Pupinov most na Dunavu


Vučić sa Dodikom: Veze Srbije i RS nikad nisu bile snažnije - Radio Kosovska Mitrovica\nVučić sa Dodikom: Veze Srbije i RS nikad nisu bile snažnije\n15. April 2022, 14:15\nPredsednik Republike Srbije Aleksandar Vučić sastao se u Beogradu sa srpskim članom Predsedništva BiH Miloradom Dodikom. Dogovorena je podrška Republici Srpskoj, i ekonomska, i u svim drugim oblastima, kaže Vučić.\nVeze Republike Srbije i Republike Srpske nikada nisu bile snažnije i niko nikada neće moći da ih poremeti, naveo je predsednik Srbije Aleksandar Vučić na Instagramu uz fotografiju sa predsednikom Republike Srpske Miloradom Dodikom.\n“Razgovarali smo o svim važnim pitanjima, razumeli težinu pozicije u kojoj se srpski narod danas nalazi i dogovorili podršku Srbije Republici Srpskoj, kako ekonomsku, tako i u svim drugim oblastima. Mir i stabilnost regiona su suštinski interes Srbije i Srpske, kao i jedinstven stav o važnim političkim pitanjima za Zapadni Balkan, ali i Evropu”, napisao je Vučić.\nKako je navedeno na Instagram nalogu predsednika Srbije, Dodik je Vučiću preneo da se na njega i Republiku Srpsku vrše veliki pritisci u vezi sa unutrašnjom političkom situacijom u BiH.\nVučić rekao da Srbija neće, i ne može, da prihvati primenu Bonskih ovlašćenja, niti uvođenje sankcija rukovodstvu Republike Srpske. Poručio je i da će raditi na daljoj pomoći narodu RS, uz poštovanje integriteta Srpske u okviru BiH.\nVučić i Dodik dogovorili su da po formiranju nove Vlade Srbije, prva zajednička sednica bude održana u Banjaluci.


Tanjug 17. aprila 2019. 15:19\nBEOGRAD – Međunarodni sajam građevinarstva, 45. po redu, pod sloganom „Budućnost gradimo sada“ otvoren je danas u Beogradu, a u okviru te manifestacije do 20. aprila predstaviće se više od 600 izlagača iz 27 zemalja.\nNa otvaranju sajma, koji se održava od pokroviteljstvom Ministarstva građevinarstva, saobraćaja i infrastrukture, rečeno je da će domaći i strani građevisnki proizvođači, distributeri i trgovci opremom i materijalima, kao i ostali akteri građevinske industrije predstaviti svoju ponudu kroz sve segmente građevinske delatnosti – istraživanja i projektovanje, izgradnja i održavanje objekata, građevinske mašine, alate, materijale, kao i ostale sisteme gradnje.\nSajam je otvorila državni sekretar u Ministarstvu građevinarstva, saobraćaja i infrastrukture Aleksandra Damnjanović ističući da se građevinarstvo kreće uzlaznom putanjom kao i da su reforme u tom sektoru dale važne rezultate.\n„Pre reforme u sektoru građevinarstva, ta oblast je skoro bila zamrla“, rekla je Damnjanović i podsetila da se i po nekoliko godina čekalo na građevinsku dozvolu, a da se gradilo i manje kilometara autoputeva.\nOna je navela da su reforme u oblasti građevinarstva uredile ovu oblast i da sada ona značajno utiče na rast BDP kao i za zapošljava značajan broj ljudi.\nNapomenula je da je elektronska građevinska dozvola bila samo početak a da ćemo do kraja godine imati i potpuni e katastar.\nPoslednje izmene Zakona o planiranju i izgradnji omogućile su , kako je ukazala, uvođenje elemenata e uprave u oblast prostornog planiranja i urbanizma, da će time biti omogućeno da se ti planovi donose u mnogo kraćim rokovima.\nProšle godine je prema njenim rečima, izdato 20.000 građevinskih dozvola što je dvostruko više u odnosu na 2015. godinu.\nTrenutno je kako je dodala, aktivno 40.000 gradilišta, a da je u poslednje četiri godine izgrađeno i asfaltirano 300 kilometara autoputeva.\nNavela je i da se intenzivno radi na obnovi železničke infrastrukture i podsetila da je počeo i novi investicioni ciklus od pet milijardi evra.\nVlada se trudi da stvori uslove kako bi naše firme i preduzeća, radnici, proizvođači građevinskog materijala, imali dobre uslove da rade i grade. Zato vas pozivam da svi zajedno gradimo jer moramo ići samo napred“, zaključila je Damnjanović.\nV.d. predsednika Privredne komore Beograda Aca Popović rekao je novinarima da je važno da se investicioni ciklus iskoristi za suštinski razvoj građevinarstva i da je jako važno da se kapitalni infrastrukturni objekti održavaju.\n„Ima pomaka, a važno je ovaj investicioni ciklus iskoristiti pre svega za razvoj domaćih građevinskih kompanja kako bi se mogli održavati svi objekti koji se rade“, naveo je Popović.\nDinar slabiji 0,1 odsto, kurs 117,9011


Na Jahorini danas takmičenje u smučarskom trčanju - Trebevic.net\nNa Jahorini danas takmičenje u smučarskom trčanju\nU nordijskom ski-centru “Dvorišta” na Jahorini danas će biti održano takmičenje u smučarskom trčanju, najavljeno je iz Smučarskog kluba “Romanija” Pale.\nTakmičrer pod nazivom KUP “Grijanjeinvest 2021” biće održano u svim uzrasnim kategorijama. Početak je zakazan za 10.00 časova.\nOrganizator ove sportske manifestacije je Ski-savez BiH, dok je tehnički organizator Smučarski klub “Romanija” Pale.\nIz ovog kluba su istakli da očekuju nastup takmičara iz BiH, kao i zemalja okruženja.\nNapomenuto je da ovo takmičenje neće biti jedino u ovoj godini, jer u narednom periodu Smučarski klub “Romanija” očekuje organizacija Prvenstva Jugoistočne Evrope u biatlonu, koje će biti održano u skladu sa preporukama Komisije za razvoj Međunarodne biatlon federacije – IBU”.


Lavrov o sednici Saveta Rusija–NATO: Neće biti igre na „jedan gol“ - Sputnjik Srbija\n17:58 02 Mart 2021\nLavrov o sednici Saveta Rusija–NATO: Neće biti igre na „jedan gol“\n19:36 19.04.2016 (osveženo 20:20 26.06.2016) Preuzmite kraći link\nNa sutrašnjoj sednici Saveta Rusija–NATO ne bi trebalo da bude „igre na jedan gol“, izjavio Sergej Lavrov tokom pres–konferencije sa svojim francuskim kolegom Žan Markom Eroom u Moskvi. Francuski ministar je pozvao ruskog predsednika Vladimira Putina da u oktobru poseti Pariz.\nPeskov: Rusija uvek za dijalog, a NATO...\nDnevni red sednice Saveta Rusija–NATO koja će se održati u sredu odražava interese Rusije i neće biti „igra na jedan gol“, izjavio je Sergej Lavrov.\n„Sutra predstoji nakon duge pauze sednica na nivou stalnih predstavnika u okviru Saveta Rusija–NATO. Mi smo pristali na predlog Severnoatlantske alijanse, koja je i bila inicijator zamrzavanja kontakata, i sada je smatrala potrebnim da nam se sa ovakvim predlogom obrati. Međutim mi smo jasno dali na znanje da ne može biti ’razgovora kao obično‘, neće biti igre na ’jedan gol‘ i dnevni red koji je utvrđen za sutrašnju sednicu odražava ne samo to što je bilo potrebno NATO–u, već i to što interesuje Rusiju“, izjavio je on na pres–konferenciji na kraju sastanka sa francuskim kolegom.\nŠef francuske diplomatije je izjavio da NATO ne predstavlja pretnju za Rusiju.\nAntonov: Nije Rusija na pragu NATO-a, već obratno\n„Francuska je članica NATO–a i namerava da to i ostane… Sutra će biti održan savet Rusija–NATO na nivou ambasadora na kojem će se razgovarati o dosta pitanja“, rekao je on.\nU razgovoru o sudbini ukrajinskog pilota Nadežde Savčenko zapadni partneri Rusije više vole da ne razmišljaju da se u Ukrajini ne istražuju ubistva ruskih novinara i mnogi drugi zločini, izjavio je šef ruske diplomatije.\n„Sada svi naši zapadni partneri i preko okeana i u Evropi, kada pokreću temu o ljudskim pravima u Rusiji, samo govore o Nadeždi Savčenko“, rekao je Lavrov.\n„Niko se sada ne seća da su u Ukrajini ubijeni ruski novinari. Takođe, naši zapadni partneri se plaše da govore javno o tome da se njihova pogibija ne istražuje. Možda se u kontaktima sa ukrajinskim rukovodstvom ta tema i pokreće, ali ja nisam čuo ništa u javnosti što bi ukazivalo na kontinuiranu pažnju naših zapadnih partnera na istrage i ubistva ruskih novinara i ubistvo opozicionara Olesja Buzine, čija godišnjica se ovih dana navršava, kao i nedavno ubistvo advokata jednog Rusa“, dodao je Lavrov.\nLavrov je izjavio da određene sile pokušavaju da prekinu mirovne pregovore u Ženevi kako bi predsedik Bašar el Asad bio smenjen nasilnim putem.\n„U ovom ratu niko ne može da pobedi. To priznaju svi eksperti, čak i same (sukobljene) strane. Postoje, istina, određeni igrači spolja koji i dalje maštaju da režim smene silom, rade sve što mogu, uključujući pokušaje da isprovociraju neuspeh ženevskih pregovora“, dodao je ruski diplomata.\n„Čini mi se da se ni SAD, koje su zajedno sa Rusijom ko-predsednici Međunarodne grupe za podršku Siriji, ni Francuska i druge zemlje, koje ulaze u tu grupu za podršku Siriji, kategorički ne slažu sa tim pokušajima“, dodao je Lavrov.\nOslobađenje Alepa: Rusija i Sirija spremaju zajedničku operaciju\nOn je rekao da međusirijski pregovori u Ženevi nisu zamrznuti. Rusija će uskoro pred SB UN staviti pitanje proširenja međunarodnog spiska terorističkih organizacija na one grupe koje sabotiraju pregovore o prekidu vatre u Siriji.\nO Minskom sporazumu\nŠef ruske diplomatije Sergej Lavrov se nada da će nova Vlada Ukrajine aktivnije primenjivati mere za realizaciju Minskog sporazuma.\n„Ključ da sporazum bude realizovan je u tome da se uspostavi direktan dijalog između Kijeva i Donbasa, da se učvrsti poseban status tog regiona koje će biti precizirano u Ustavu, izvrši realna amnestija i usaglasi model održavanja lokalnih izbora. Očekujemo da će se nova Vlada Ukrajine tim pitanjima baviti aktivnije, nego što je to radila prethodna“, rekao je Sergej Lavrov.\nUkrajina izgubila 100 milijardi dolara zbog ruskih sankcija\n„Tim pre što, sudeći po svemu, sada između predsednika Ukrajine i predstavnika Vlade nema nekih nepremostivih nesuglasica, niti se očekuju“, dodao je Lavrov.\nŠef francuske diplomatije Žan Mark Ero je izjavio da Kijev treba da ispunjava Minski sporazum, uključujući pitanja decentralizacije i održavanja izbora u Donbasu.\nŽan Mark Ero, Sergej Lavrov, Ukrajina


Ronaldo dotakao dno: Da nam je neko pričao da će mu se ovo dogoditi u karijeri, ne bi mu vjerovali - Smuti Info - Najnovije Vesti\nHome Fudbal Ronaldo dotakao dno: Da nam je neko pričao da će mu se...\nRonaldo dotakao dno: Da nam je neko pričao da će mu se ovo dogoditi u karijeri, ne bi mu vjerovali\nCristiano Ronaldo je glavna tema italijanskih medija, a sada su svi počeli da pričaju o njegovom odlasku.\nIako je jedan od najboljih fudbalera ikada nas svojim društvenim mrežama objavio da je on sretan u Juventusu i da ne planira da ode, mediji iz Rima ipak misle drugačije.\nRonaldo nije bio u startnoj postavi prethodnog vikenda, a njegov agent Jorge Mendes radi na tome da mu pronađe novu sredinu. Međutim, tu postoji jedan veliki problem – u ovom trenutku niko ne želi da ga dovede.\nNaime, “Corriere dello Sport” prenosi da je najmoćniji fudbalski agent imao razgovore sa svakim velikim klubom u Evropi i ponudio im Ronalda, ali da im niko do sada nije dao pozitivan odgovor.\nJedini koji ga je želio je Sporting iz Lisabona, međutim Ronaldo misli da može da igra na nivou iznad svog prvog kluba i zato mu oni nisu opcija, dok je zvanično “ne” čuo i od Real Madrida. Za to vrijeme Manchester United ne isključuje opciju da angažuje Ronalda, ali ga uslovljavaju da drastično smanji platu, što će biti malo teže, prenio je “Mondo”.\nPostojala je šansa i da PSG i Juventus naprave transfer igrač za igrača – Icardi za Ronalda, ali je to zatvoreno dolaskom Messija, dok iz taktičkih razloga ni Pep Guardiola nije prava adresa za Ronalda, iako bi možda Manchester City bio mnogo jači sa njim.\nEngleski mediji javljaju da je sada opcija i Tottenham, u kome će Mendes tek da “vedri i oblači” poslije dolaska trenera Nuna Espirita Santa, međutim pitanje je da li klub koji “tone” od finala Lige prvaka 2019. godine može da zadovolji ambicije Ronalda.\nPrevious articleIma 17 godina, porijeklom je iz BiH i briljira u Bayernu: “Bilo bi prekrasno zaigrati za Hrvatsku”\nNext articleZmajevi neće igrati na Grbavici!\nPORUKA BOGDANINE SESTRE UDARA PRAVO U SRCE Devojka Mirka Šijana želi da ovo svi znaju!...\nPrva isplata državne pomoći


Mihajlovićеva primila ambasadora SAD Kajla Skata u oproštajnu posеtu | Ministarstvo građevinarstva, saobraćaja i infrastrukture\nPočetak > Aktuelnosti > Saopštenja > Mihajlovićеva primila ambasadora SAD Kajla Skata u oproštajnu posеtu\nMihajlovićеva primila ambasadora SAD Kajla Skata u oproštajnu posеtu\nPotprеdsеdnica Vladе Srbijе prof. dr Zorana Mihajlović primila jе danas u oproštajnu posеtu ambasadora Sjеdinjеnih Amеričkih Država Kajla Skata.\nPotprеdsеdnica Mihajlović zahvalila jе ambasadoru Skatu na svеmu što jе uradio na poboljšanju političkih i еkonomskih odnosa Srbijе i SAD.\n“Saradnja Srbijе i SAD nijе uvеk išla lako i dobro, ali stе svojim radom pokazali jеdan fеr i poštеn odnos prеma našoj zеmlji i našim građanima i iskrеnu žеlju da pomognеtе da odnosi našе dvе zеmljе budu svakog dana svе bolji. Tako danas imamo jеdan drugačiji, rеalniji odnos SAD prеma pitanju Kosova, Srbija ima dirеktan lеt za Njujork i imamo stratеškog partnеra Vladе Srbijе na izgradnji Moravskog koridora, amеričku kompaniju „Bеhtеl“”, navеla jе Mihajlovićеva.\nOna jе posеbno zahvalila ambasadoru Skatu na pokrеtanju mеdijskе kampanjе “Jеdan od vas, vi stе svеt”, koja jе pokazala šta su sе Srbi uradili i šta svе mogu da uradе za svеt.\nAmbasador Skat jе zahvalio potprеdsеdnici Mihajlović i njеnom timu na podršci koju jе imao u rеalizaciji brojnih projеkata.\n“Priznajеm, bićе mi žao što napuštam Srbiju, ali odlazim ponosan na svе što smo zajеdno uradili protеklih godina i sa nadom da ćе Srbija i daljе uspеšno nastaviti svoj put ka Evropskoj uniji. SAD cеnе Srbiju, poštuju građanе Srbijе i svе što sam radio bilo jе usmеrеno na stvaranjе boljе budućnosti našе dvе zеmljе”, istakao jе Skat, koji jе izrazio nadu da ćе i u Vašingtonu dobijati dobrе vеsti iz Srbijе.\nPotprеdsеdnica Mihajlović na kraju jе uručila ambasadoru Skatu poklon koji su izradilе žеnе sa sеla okupljеnе u Etno-mrеži, stilizovanu srpsku šajkaču, torbu i vеzеni šal sa nacionalnim motivima za suprugu.


SUKOB ALBANACA: PRIŠTINA IMA REZERVNI PLAN, čak i ako Tači postigne sporazum SA BEOGRADOM | Web-Tribune.com\nHome / AKTUELNO / SUKOB ALBANACA: PRIŠTINA IMA REZERVNI PLAN, čak i ako Tači postigne sporazum SA BEOGRADOM\nSUKOB ALBANACA: PRIŠTINA IMA REZERVNI PLAN, čak i ako Tači postigne sporazum SA BEOGRADOM\nU zahtevu da se Tačiju „vežu ruke“ prednjači lider Samoopredeljenja Aljbin Kurti, koji je pozvao i stranku kosovskog premijera Ramuša Haradinaja da svojim glasovima podrži opoziciju, jer sama nema dovoljno glasova da izglasa rezoluciju.\nSa ili bez rezolucije koja zabranjuje „korekciju granica“, Tači nema podršku Parlamenta za pregovore sa Beogradom. Jer vladin predlog platforme za te pregovore, kojim se Tači ovlašćuje da potpiše finalni dokument, kosovski Parlament nije usvojio.\nPolitikolog sa Kosova Nedžmedin Spahiju kaže da opozicija nema jasnu viziju koga bi želela da vidi umesto Tačija, što je, kako navodi, veliki problem. Isto tako, uveren je da je većina, pa čak i stranka Ramuša Haradinaja, spremna da podrži rezoluciju koju zahteva opozicija.\nTo, kako kaže, ne znači da će Tači nestati sa pregovaračke mape, jer je previše dugo u toj igri.\nNaš sagovornik smatra i da ova situacija neće biti iskorišćena da se u Parlamentu smeni Tači sa mesta predsednika, jer to sada ne odgovara nikome u albanskom političkom establišmentu.\n„Nije isključeno da stranka Haradinaja podrži ovu opozicionu rezoluciju, jer su sve stranke, osim PDK (Tačijeva stranka bivša), protiv bilo kakve promene. S druge strane, Tači je igrač koji zna da ostane na površini i mislim da ga ovakve stvari neće omesti“, kaže Spahiju.\nStefan Surlić sa Fakulteta političkih nauka smatra da će Tači ovaj problem rešiti, tako što će pred narod izaći sa nekakvom svojom vizijom i tako sebe obezbediti od unutrašnjih političkih protivnika. S druge strane, dodaje naš sagovornik, malo je izvesno da će neko drugi umesto Tačija nastaviti pregovore sa Beogradom.\n„Međunarodna zajednica dobro zna na koga može da računa i to je uvek presudno. Nije nepoznato da Tači nije omiljen političar na Kosovu, ali svi znaju njegovu ulogu na svetskom planu kada je reč o kosovskom pitanju“, napominje Surlić.\nPostoje i spekulacije da Albanci sada rade sve „u dogovoru između sebe“, kao i sa zapadnim mentorima. Naime, teorija je da Tači, iako nema ovlašćenje od Parlamenta, potpiše finalni sporazum sa Beogradom. Albanci posle toga imaju otvorenu mogućnost da, ukoliko im sporazum ne bude odgovarao u nekim delovima, prosto kažu da on nije pravno validan.\nTo bi značilo da bi Srbija morala da se pridržava svega što je potpisala, jer je to uslov za nastavak puta ka EU, dok bi Priština mogla da manevriše i dalje i da izbegava svoje obaveze.\nPrevious KLINTON JE DRŽAO U ŠACI JELjCINA: Evo zašto Boris nije smeo da nam isporuči S-300 1999. godine…\nNext DA LI JE SUKOB TAČI – HARADINAJ „PROJEKTOVAN“ DA BI SE IZVRŠIO „UNUTRAŠNJI“ PRITISAK NA JAVNO MNJENJE U SRBIJI!?


Natpis na slici Vučković je pre 20 godina na Kopaoniku doživeo nesreću koja mu je promenila život.\nNatpis na slici Slađan Vučković je završio Vazduhoplovno tehničku srednju vojnu školu u Rajlovcu kod Sarajeva.\nNatpis na slici Iako je ohrabrio mnoge države da potpišu konvenciju, Vučković najviše poteškoća ima u Srbiji.\nMedia captionSlađan Vučković posetio je Kopaonik 20 godina nakon nesreće.\nNatpis na slici „Niko oružje za napad neće baciti na sopstvenu teritoriju."\nNatpis na slici „Nikad neću da odustanem od borbe", kaže Vučković.\nSPS -„način života" ili „stranka devedesetih"


Kokain nabavljaju od FARK-a, a novac peru u Crnoj Gori - Ekonomske Vesti\nZaev : Gradjani Makedonije će se najzad potpisati aprila 2021\n13. avg. 2016 Andrija Matić 0 Comments Crna Gora, FARK, Italija, kokain, Kolumbija, pranje novca, Španija\nItalijanska Gvardija di financa i američka DEA došle su do podataka da kriminalne organizacije iz Crne Gore kupuju kokain od Revolucionarnih oružanih snaga Kolumbije (FARK), organizacije na listi terorističkih grupa Stejt dipartmenta, prenosi crnogorski portal Dan.\nPrema izvještaju, aktivnost italijanske Gvardija di financa i američke DEA dovela je do ozbiljnih istraga u različitim delovima sveta, uključujući Crnu Goru, Brazil, Argentinu, Dominikansku Republiku, Kolumbiju i Španiju.\nZa Crnu Goru navedeno je da je pod istragom jedna kriminalna organizacija. U dokumentu tog nivoa javnosti, nema konkretnih imena, već je sve dato deskriptivno, i u brojkama. Međutim, za Dan je više izvora potvrdilo da je kriminalna grupa pomenuta u izveštaju kotorski kriminalni klan.\nPut droge iz Južne Amerike do Crne Gore počinje iz Kolumbije. Zatim tovari droge iz Kolumbije stižu u brazilsku luku Santos, odakle ih crnogorski državljani, sa svojim saradnicima, koristeći prekookanske brodove, dopremaju u luke Valesnija u Španiji i Đoja di Tauro u Italiji.\nDok kilogram kokaina u Kolumbiji košta 5.000 evra, u Italiji se kreće i do 80.000 evra.\nTe aktivnosti su već duže pod lupom i crnogorskih istražitelja, ali dosad niko nije procesuiran zbog sumnje da je oprao novac stečen preprodajom kokaina. Međutim, evidentno je da šefovi klanova i njihovi saradnici imaju brojnu i vrednu imovinu u Crnoj Gori.\n← Koliko se Hrvata odselilo u Nemačku?\nTrgovinska razmena Rusije i Irana porasla za 71% →\nUkidaju se vize za Katar, Oman, Venecuelu, Jamajku…\n1. jun. 2015 Luka Matić 0\nBogati Arapi skinuli krst sa grba Real Madrida\n28. nov. 2014 Andrija Matić Komentari su isključeni na Bogati Arapi skinuli krst sa grba Real Madrida\nItalija blokira produženje sankcija Rusiji\n10. dec. 2015 Andrija Matić 0


Vesti online / Vesti / Srbija / Čitajte na VESTI-DIGITAL: Vlada ne spasava agrar\nČitajte na VESTI-DIGITAL: Vlada ne spasava agrar\nOvo leto srpski seljaci će pamtiti kao jedno od najsušnijih, jer je sunce umesto njih obralo rod, a prema prvim procenama samo ratarske kulture će zabeležiti manjak od 600 miliona evra! Koliki će biti gubitak u voćnjacima i povrtnim kulturama još niko ne zna!\nUkupna šteta, prema rečima Milana Prostrana, stručnjaka za poljoprivredu, jeste oko milijardu evra. Paorima treba pomoć, a iz Vlade Srbije najavljuju da će uskoro izaći sa konkretnim predlozima za spas agrara.\n- Šteta na kukuruzu je oko 540 miliona evra, soja je pobacila za 60 odsto, zvaničnici rade na procenama, zapravo čekaju izveštaje lokalnih samouprava - priča Prostran. On se plaši da će Vlada predugo čekati da smisli plan kako pomoći ratarima i da će zbog čekanja stradati jesenja setva.\nMiroslav Kiš, predsednik Asocijacije poljoprivrednika Srbije, kaže da ništa ne očekuje od pomoći.\n- Da je neko hteo da pomogne već bi obelodanio mere, jer je jesenja setva u toku. Sve zemlje u okruženju Hrvatska, Mađarska, Bosna i Hercegovina, imaju jeftinije gorivo za ratare za 20 do 30 odsto. Jedino u Srbiji ratari naftu plaćaju po tržišnoj ceni - kaže Kiš.\nKako je za "Vesti" izjavio direktor Žita Srbije Vukosav Savković sušom su najviše pogođeni kukuruz, soja, šećerna repa i suncokret.\nViše o ovom problemu čitajte u štampanom izdanju "Vesti" i na VESTI-DIGITAL:


In Store | Srbija | Korisnici u Srbiji spremni da plaćaju mobilnim telefonom\nTrenutno čak 50% korisnika koristi mobilne aplikacije, vrši transfer i proverava svoj bilans stanja na računu onlajn, što je za 20% više u odnosu na 2016...\nU Srbiji, 87% korisnika svoj mobilni telefon vidi kao poželjnu alternativu platnim karticama, na osnovu novog istraživanja kompanije Mastercardenju sa rezultatima istraživanja od pre tri godine.\nOvo istraživanje, sprovedeno u 13 zemalja centralno-istočne Evrope (uključujući Srbiju) pokazuje da je upotreba pametnih telefona dostigla čak 94% zasenivši sve ostale digitalne uređaje. Slanje imejla, pretraživanje interneta i društvenih mreža su i dalje najčešće korišćene usluge na mobilnom telefonu. Usluge vezane za plaćanja kao što su onlajn kupovina i aplikacije za mobilna plaćanja nalaze se u prvih deset i koriste se u proseku pet puta mesečno.\nArpad Rab, profesor društvenih nauka i futurologije na Korvinovom Univerzitetu u Budimpešti je izjavio: Istraživanje koje je sprovela kompanija Mastercard potvrđuje da rastuće poverenje u digitalne tehnologije pomaže korisnicima da svoje brojne važne zadatke u svakodnevnom životu završe koristeći svoje mobilne telefone. Činjenica da su ljudi svoj novac poverili svom mobilnom telefonu je jasan pokazatelj da su tehnološke kompanije bile uspešne u obezbeđivanju bezbednog digitalnog okruženja za korisnike.\nSrbi su nastavili sa usvajanjem digitalnog načina života koristeći različite uređaje i njihove funkcionalnosti. Sa skoro potpunom pokrivenošću, 97% stanovnika Srbije koristi svoje mobilne telefone, što je iznad proseka u zemljama centralno-istočne Evrope. Povećanu upotrebu mobilnih telefona u ličnim finansijama pokazuje i trend korišćenja onlajn bankarstva. Dok su ranije korisnici onlajn bankarstvo koristili putem pretraživača na laptop ili PC računarima, sada za to koriste mobilne telefone. Ovo istraživanje pokazalo je da trenutno čak 50% korisnika u zemlji koristi mobilne aplikacije, vrši transfer i proverava svoj bilans stanja na računu onlajn, što je za 20% više u odnosu na 2016. godinu.\nNaše novo istraživanje pokazuje da 37% korisnika u Srbiji koristi mobilni telefon u onlajn kupovini. Kako bi bili ohrabreni da u većoj meri koriste kartice prilikom kupovine na internetu, građani Srbije smatraju da je neophodno obezbediti veću sigurnost kartičnih plaćanja, dok 54% njih ističe da će više koristiti kartice ukoliko postoji jača bezbednosna provera identiteta prilikom samog plaćanja. Kako bismo mogli da utvrdimo da su kupovine koje korisnici izvrše zaista njihove, Mastercard je razvio Mastercard® Identity Check™. Ovo tehnološko rešenje povećava sigurnosti onlajn kupovine ne ugrožavajući iskustvo korisnika, izjavila je Jelena Ristić, direktor tržišta Srbije, Crne Gore i Bosne i Hercegovine u kompaniji Mastercard.


Jeftini letovi iz Monpeljea - Avio karte Monpelje - eSky.rs\nPretražite letove iz Monpeljea\nProverite najbolje prilike za letove iz Monpeljea\n✔ Postoje li posebne ponude za letove iz Monpeljea na eSky.rs?\n✔ Mogu li se pobrinuti za osiguranje prilikom rezervacije leta iz Monpeljea?\n✔ Ako rezervišem let iz Monpeljea, mogu li da rezervišem ujedno i smeštaj?\n✔ Koje avio-kompanije nude letove iz Monpeljea?\nBudite sigurni, da na eSky.rs ponuda letova iz Monpeljea uključuje ne samo niskotarifne avio-kompanije, već i one koje su specijalizovane za visoki standard.\nKorisne informacije o aerodromima\tu Monpeljeu\nPopularne avio kompanije iz Monpeljea\nJeftini letovi do Francuske Jeftini letovi iz Francuske Jeftini letovi za Marselj Jeftini letovi iz Marselja Jeftini letovi za Čiktovagu (NY) Jeftini letovi iz Čiktovage (NY)\nJeftini letovi do Omana Jeftini letovi iz Omana Jeftini letovi do Santa Maria Airport (Azores) Jeftini letovi od Santa Maria Airport (Azores)